MK, Author at Fondacija Srpski legat - Page 97 of 108\nUmro je prota Mateja Nenadović\nNa današnji dan, 11. decembra 1854. godine u Valjevu je umro ustanički vojvoda, diplomata, pisac, i sin Alekse Nenadovića, prota Mateja Nenadović. Rođen je 1777. godine u Brankovini, gde je kod porodičnog paroha, popa Stanoja, naučio da čita i piše. Dalje se školovao u Ašanji i Kupinovu, zamonašio se 1793.\nUmro je Nikola Pašić\nNa današnji dan, 10. decembra, nakon neprijatnog razgovora koji je imao sa kraljem Aleksandrom umro je inženjer, političar i državnik Nikola Pašić. Rođen je decembra 1845. godine u Zaječaru, a osnovnu školu i gimnaziju je pohađao u različitim mestima, nakon čega je upisao Tehnički fakultet Velike škole u Beogradu. Kao\nUmro je Laza Kostić\nNa današnji dan, 9. decembra 1910. godine u Beču je preminuo književnik, diplomata i akademik Laza Kostić. Rođen je 1841. godine u Kovilju, gde je završio osnovnu školu, nakon čega je pohađao dva razreda nemačke gimnazije u Pančevu, gimnaziju u Novom Sadu, dok je više razrede i maturski ispit položio\nUmro je arhitekta Nikolaj Petrovič Krasnov\nNa današnji dan, 8. decembra 1939. godine u Beogradu je preminuo ruski arhitekta Nikolaj Petrovič Krasnov koji je svojim arhitektonskim, urbanističkim i delima iz oblasti enterijera i primenjene umetnosti, ostavio teško izbrisiv trag kako u Beogradu, tako i u drugim našim gradovima. Rođen je 1864. godine u Podmoskovlju, a studije\nRođen je slikar Uroš Predić\nNa današnji dan, 7. decembra 1857. godine u Orlovatu je rođen jedan od najvećih srpskih slikara i član SANU, Uroš Predić. Školovao se u rodnom mestu i Pančevu, a slikarstvo je studirao u Beču, gde je kao veoma istaknuti đak Akademije dobio Gundelovu nagradu. Pošto je završio Likovnu akademiju radio\nRođen je pisac Srpske trilogije – Stevan Jakovljević\nNa današnji dan, 6. decembra 1890. godine, u Knjaževcu je rođen botaničar, književnik, profesor Univerziteta u Beogradu i akademik Stevan Jakovljević. Osnovnu školu je pohađao u rodnom mestu, gimnaziju u Kragujevcu, a 1913. godine je diplomirao na biološkoj grupi Filozofskog fakulteta u Beogradu. Nakon toga je učestvovao u Prvom svetskom\nOtvoreni su most „Gazela“, Terazijski tunel i Mostarska petlja\nNa današnji dan, 4.decembra 1970.godine u Beogradu su otvoreni most „Gazela“, deo auto-puta kroz Beograd, „Mostarska petlja“ i Terazijski tunel. Most je građen od 1966.godine do 1970.godine, delo je akademika i profesora Milana Đurića, a kombinacija sistema grede i luka koja je tu primenjena, jedna je od prvih primena tog\nRođen je istoričar, književnik, političar i akademik Slobodan Jovanović\nNa današnji dan, 3. decembra 1869. godine u Novom Sadu je rođen istoričar, književnik, političar i akademik Slobodan Jovanović. Porodica se ubrzo preselila u Beograd, gde je potom išao u škole i završio Prvu beogradsku gimnaziju, nakon čega je boravio u Minhenu i Cirihu, i studirao prava u Ženevi i\nNa današnji dan, 2. decembra 1973. godine u Novom Sadu, u mađarskoj porodici od oca Karolja i majke Ester, rođena je jedna od najboljih teniserki svih vremena, Monika Seleš. Tenis je počela da igra sa šest godina i skoro čitavu karijeru ga je doživljavala samo kao igru. Trener joj je\nNa današnji dan, 1. decembra 1918. godine u Beogradu je proglašeno jedinstveno Kraljevstvo Srba, Hrvata i Slovenaca. Tome je prethodio lanac proglašavanja ujedinjenja krajem novembra, pa je tako Velika narodna skupština u Novom Sadu proglasila ujedinjenje Srema(skupština Srema se održala dan ranije 24. novembra u Rumi), Banata, Bačke i Baranje\nPreminuo je arhitekta i akademik Aleksandar Deroko\nNa današnji dan, 30. novembra 1988. godine u Beogradu je preminuo arhitekta, istoričar arhitekture i akademik Aleksandar Deroko. Rođen je septembra 1894. godine u Beogradu, gde je završio škole i upisao Tehnički fakultet, tokom čijeg studiranja je počeo Prvi svetski rat. U ratu je učestvovao kao jedan od 1300 kaplara,\nRođen je Duško Radović\nNa današnji dan, 29. novembra 1922. godine u Nišu se, kao treće od četvoro dece u porodici, rodio književnik Duško Radović. Porodica se 1928. godine preselila u Suboticu, gde je on završio osnovnu školu i šest razreda gimnazije. Od 1938. godine živeo je u Beogradu, gde je potom i studirao\nRođen je književnik i akademik Miodrag Pavlović\nNa današnji dan, 28. novembra 1928. godine u Novom Sadu je rođen književnik i akademik Miodrag Pavlović. Osnovnu i srednju školu, kao i Medicinski fakultet završio je u Beogradu, ali je, posvetivši se pisanju, samo kratko vreme radio kao lekar. Godine 1952. objavio je 87 pesama, zbirku pesama potpuno drugačijih\nEmitovana je prva epizoda „Kockice“\nNa današnji dan, 27.novembra 1974. godine Televizija Beograd počela je sa emitovanjem obrazovne dokumentarno-igrane emisije za decu „Kocka, kocka, kockica“, sa Brankom Milićevićem, poznatijim danas kao Branko Kockica, u ulozi voditelja. Redakcija obrazovnog programa Televizije Beograd počela je dve godine ranije istraživanje po dečijim vrtićima i razgovarala sa decom i


Dostupan sistem putem koga građani mogu da prijave ekološke probleme - SRDA\nDostupan sistem putem koga građani mogu da prijave ekološke probleme\nEkološki informacioni sistem, preko kog građani mogu da prijave ekološke probleme, danas počinje da funkcioniše.\nMinistarka zaštite životne sredine Irena Vujović prisustvovala je 30. januara finalnim pripremama za puštanje u rad tog sistema, putem kojeg građani od 31. januara mogu da prijave ekološke probleme, saopštilo je Ministarstvo.\n– Ovo je važna vest za građane Srbije, jer danas testiramo sistem, putem kojeg će već od sutra moći da prijavljuju ekološke probleme sa kojima se susreću u svojoj lokalnoj samoupravi. Administratori će prikupljati informacije sa terena koje dobiju od građana i pozivati nadležne službe da reaguju, pre svega inspekcije i druge službe u lokalnim samoupravama, kao i republičku inspekciju zaštite životne sredine. Pozivam građane da nam ukazuju na ekološke probleme na koje nailaze, a lokalne samouprave da tesno sarađujemo, kako bismo te probleme što pre i rešili – rekla je Vujović.\nGrađani mogu da šalju prijave putem mobilne i veb aplikacije “gReact” (Green Reaction), koja može besplatno da se preuzme na Google Play i APP Store, a omogućeno je i slanje SMS ili MMS poruka na 066-5555-001, kao i telefonski pozivi Kontakt centru na broj 0800-003-003, radnim danima od 7:30 do 15:30 časova.\ngReact Green Reaction Irena Vujović Ministarstvo zaštite životne sredine prijava ekoloških problema Važno


HomeVestiProgram prekogranične saradnje\nU okviru Interreg-IPA programa prekogranične saradnje Mađarska – Srbija, opština Kula je zajedno sa opštinom Kaloča iz Mađarske napravila projekat pod nazivom „Stare navike u novoj odeći“. Osnovni cilj je jačanje saradnje, smanjivanje nejednakosti između regiona i podrška optimalnom ekonomskom razvoju, baveći se pre svega svakodnevnim životnim pitanjima, negovanjem tradicije i dobrih komšijskih odnosa.\nU sklopu ovog projekta na teritoriji opštine Kula biće održane dve manifestacije: „Dani krsturske paprike“ 25. i 26. avgusta u Ruskom Krsturu i „Dani tradicije“ u Kuli, 01. i 02. septembra. Takođe, u narednom periodu planirane su i druge projektne aktivnosti uključujući dve radionice (u Srbiji i Mađarskoj), studentski kamp, festival paprike u Kaloči, veslanje kanuima od Kaloče do Kule, zatvarajući događaj i objavljivanje knjige koja upoznaje javnost sa celokupnim projektom. Otvarajuća konferencija bila je u Kaloči 20.avgusta 2018.godine.\nInterreg-IPA Program prekogranične saradnje Mađarska – Srbija Interreg-IPA CBC Mađarska-Srbija) je inicijativa u okviru finansijskog okvira Evropske unije za period 2014 – 2020. godine, u sklopu Instrumenta za pretpristupnu pomoć (IPA). Na osnovu sistema „zajedničkog upravljanja“ država učesnica – Mađarske i Srbije, Program finansira i podržava projekte saradnje neprofitnih organizacija koje se nalaze u Programskoj oblasti, uključujući mađarske županije NUTS III nivoa Čongrad i Bač-Kiškun i srpske okruge koji su ekvivalentni NUTS III nivou: Zapadna Bačka, Severna Bačka, Južna Bačka, Severni Banat, Centralni Banat, Južni Banat i Srem.\nProgram podržava razvoj stabilnog regiona okrenutog saradnji, kao i unapređivanje sveukupnog kvaliteta života u pograničnom regionu. On omogućava ekonomsku saradnju organizacija iz ove dve države, neguje zajednički identitet i kulturno i istorijsko nasleđe pograničnog regiona, te doprinosi održivosti i bezbednosti životne sredine.


Tuck, Održana Dečija subota u susret filmu \_'\_'Guliverova putovanja\_'\_'\nVaša lokacija: Naslovna strana » Vesti » Održana Dečija subota u ...\nOdržana Dečija subota u susret filmu ''Guliverova putovanja''\nU susret filmu „Guliverova putovanja’’, distributerska kuća Tuck je u saradnji sa izdavačkom kućom Laguna 18. decembra, organizovala još jednu Dečiju subotu u knjižari Delfi Cafe, koja se nalazi u Studentskom kulturnom centru.\nPočetak ovog fenomenalnog druženja sa najmlađima je bio obeležen malim kursom grčkog jezika, profesora škole „Opstanak“, a nakon toga su animatori studija „Čigra“ organizovali tročasovno druženje i kretivnu radionicu na temu Guliverova prednovogodišnja putovanja.\nU prilogu maila se nalaze fotografije koje nose deo atmosfere sa ovog nezaboravnog događaja.\nU režiji Roba Letermana, dolazi nam filmska interpretacija klasika za sva vremena, Guliverova putovanja. Brbljivi činovnik Guliver, nakon odlaska na putovanje na Bermundski Trougao, na koje se prijavio greškom, zatiče se na skrovitom ostrvu Liliput, domu veoma sićušnih ljudi. U početku, maleni i istrajni Liliputanci ga zarobljavaju, da bi kasnije postao njihov heroj. U neverovatnoj avanturi i novom, neočekivanom prijateljstvu, Guliver shvata da se veličina svakog čoveka ne može sagledati spolja.\nGlavne uloge u ovoj neverovatnoj avanturi tumače Džek Blek, Emili Blant, Džejson Sigal i Amanda Pit.\nFilm „Guliverova putovanja 3D’’ će se naći na redovnom bioskopskom repertoaru od 30. decembra.


Ensh objavio spot za pesmu “Nedavno” | Balkanrock.com\nTagovi: Both Of Them Milenko, Dojo, Dunja Dačić, Ensh, Milenko Vujošević, Nedavno\nSolo muzičar i producent Milenko Vujošević, poznatiji kao Ensh, veliku pažnju publike u regionu privukao je pesmom “Ćuti“, prvim singlom koji je snimio na maternjem jeziku. Ensh je upravo plasirao novi spot za pesmu “Nedavno“, drugi singl kojim najavljuje EP “Both of them Milenko“, izdanje na kojem će objediniti rad na engleskom i maternjem jeziku.\nNovim spotom za pesmu “Nedavno”, u kojoj gostuje Dunja Dačić – Dojo, Ensh je nastavio da nadograđuje jedinstven vizuelni identitet, a stihovima i tonovima da koketira sa elektro-pop stilovima.\n“Svaka moja pesma predstavlja igru rečima i idejama. Singlom “Nedavno” pokušao sam da dam formu tenziji koju često osećam – tenziji između nostalgije i neizvesne budućnosti… Ipak, studirao sam filozofiju, pa volim i da mudrujem”, kazao je Ensh povodom objavljivanja nove pesme i prvog spota za koji je sam osmislio koncept. “Spot je snimljen iz jednog kadra – uhvatili smo sadašnjost, pokretne slike zanimljive prošlosti i blesak neizvesnosti sutrašnjice”, dodao je Ensh.\nMilenko Vujošević je na spotu za pesmu “Nedavno” sarađivao sa Jelenom Petković i Jelenom Rubil.\nPosle uspešne regionalne turneje sa belgijskim sastavom Soldout, Ensh nastavlja sa koncertnim aktivnostima. Već 11. juna nastupiće na festivalu Devet u beogradskoj Ciglani, a 12. juna i kao specijalni gost na velikom prestoničkom koncertu grupe Ti u KC Grad.\nDOJO objavila prvi EP


27.10.2016 u 07:40\nKako su saradnici Klintonovih pokušali da potkupe FBI\nDa li je Federalni istražni biro (FBI) bio nepristrasan kada je letos doneo odluku da ne goni Hilari Klinton iako je u mejlovima koje je odnela iz Stejt departmenta pronašao čak i državne tajne? Pitanje se još jednom nametnulo na manje od dve nedelje do predsedničkih izbora nakon što su mediji otkrili da je najuži krug Klintonovih supruzi zamenika direktora FBI uplatio skoro pola miliona dolara. Kako je saznao „Volstrit džornal”, uticajni demokrata, guverner Virdžinije i blizak prijatelj i saradnik Klintonovih Teri Mekolif je posredstvom svoje organizacije uplatio skoro 500.000 dolara za kampanju Džil Mekejb za senat Virdžinije. Ona je supruga Endrjua Mekejba, zamenika direktora FBI, koji je neposredno nadzirao istragu o mejlovima predsedničke kandidatkinje demokrata. Virdžinijski\n23.10.2016 u 00:25\nSARAJEVO - Ispred sarajevske Katedrale u subotu je održan skup podrške Demokratskoj kandidatkinji za predsednika SAD Hilari Klinton, a sličan skup, ali ovog puta za republikanskog kandidata Donalda Trampa, biće održan u nedelju u istočnom Sarajevu. Organizatori kampanje "Sarajevo glasa za Hilari Klinton" poručili su da "svi zajedno svojim simbolicnim potpisom šaljemo poruku ljubavi i poruku prijateljstva u svet", javio je sajt Kliks, a prenosi Tanjug. Od početka skupljanja potpisa pored štanda "Sarajevo glasa za Hilari Klinton" zaustavilo se stotinjak građana glavnog grada Bosne i Hercegovine. Štandom su posebno oduševljeni turisti, a svoj potpis su dali i građani čija deca žive i rade u Sjedinjenim Američkim državama. Nakon potpisa podrške za kandidatkinju za predsednicu SAD-a iz\n22.10.2016 u 11:44\nVAŠINGTON – Demokratska kandidatkinja za predsednika SAD u prednosti je nad republikanskim protivnikom Donaldom Trampom u Severnoj Karolini i Floridi, a ima izgleda da prednost ostvari i u Arizoni i Koloradu, dok Tramp prednjači u Ohaju, Ajovi i Džordžiji, pokazuju rezultati ranog glasanja, prenosi danas AP. Iako Tramp beleži poene u važnim državama, oni mu neće biti dovoljni da bi osvojio predsednički mandat ako izgubi u državama kao što su Florida i Severna Karolina, ocenjuje američka agencija, dodajući da, ako Klinton pobedi bilo u Floridi bilo u Severnoj Karolini, verovatno će ona biti novi predsednik SAD. „Trampov predizborni tim bi trebalo da bude zabrinut”, kaže Skot Trenter, suosnivač firme „Optimus” za analizu podataka o republikancima. Analiza njegove firme nagoveštava\nU politici sam skoro pedeset godina, ali mi se nikada nije dogodilo da u kampanji imam posla sa ruskom tajnom službom, izjavio je šef izbornog štaba Hilari Klinton. Džon Podesta je optužio Moskvu za upad u njegovu elektronsku poštu i doturanje mejlova „Vikiliksu” samo nekoliko dana nakon što je Vašington prvi put zvanično optužio jednu stranu vladu, takođe rusku, da se hakerskim napadima umešala na američke izbore. U informacionom ratu koji dve zemlje vode od početka rata u Ukrajini, objavljivanje presretnutih mejlova i prisluškivanih telefonskih razgovora postalo je uobičajena pojava koja sada izaziva malo veću nervozu jer je na kocku stavljen ugled budućeg predsednika Amerike. Podesta tvrdi da je Rusima cilj da osramote Hilari Klinton i uzdignu Donalda Trampa do Bele kuće, ali je\n14.10.2016 u 23:18\nVAŠINGTON – Republikanski predsednički kandidat Donald Tramp danas je optužio meksičkog milijardera Karlosa Slima da pokušava da pomogne njegovoj rivalki Hilari Klinton da pobedi na izborima 8. novembra preko svojih veza sa listom „Njujork tajms”. Na predizbornom mitingu u gradu Grinsboro, u Severnoj Karolini, Tramp je ponovio da brojne žene koje su ga optužile za seksualno uznemiravanje izmišljaju takve priče, prenosi Rojters. On je kazao da Slim, većinski deoničar u „Njujork tajmsu”, pomaže u pokušajima tog lista da pomogne Klintonovoj da osvoji izbore. Taj njujorški dnevnik je objavio priče dve žene koje su optužile Trampa za uznemiravanje, prenosi Tanjug. „Oni nisu novinari”, kazao je Tramp za reportere „Njujork tajmsa”. „Oni su korporativni lobisti Karlosa Slima i\n10.10.2016 u 12:16\nHoće li se Tramp pre politički ubiti ili smestiti Hilari u zatvor\nDonald Tramp je tokom predizborne debate pripretio Hilari Klinton da će je strpati u zatvor, dok je ona njega optužila za rasizam i izdaju zemlje i sve to pred očima miliona Amerikanaca koji se još nisu oporavili ni od onoga što su saznali tokom vikenda – da se jedan kandidat za predsednika hvalio napastvovanjem žena, a drugi činjenicom da jedno misli a drugo govori. Pretendenti na Belu kuću susreli su se u nedelju uveče u Sent Luisu da bi ukrstili mišljenja, ali su uglavnom ukrštali uvrede. Njihovo drugo sučeljavanje pred voditeljima Si-En-Ena i Ej-Bi-Sija prošlo je u senci skandala koji je tokom vikenda uzdrmao Trampovu kampanju. Na snimku privatnog razgovora od pre 11 godina, republikanac je zabavljao društvo pričom o tome kako ne vlada sobom kada vidi lepu ženu\n09.10.2016 u 18:00\nVAŠINGTON – Vikiliks je objavio niz novih mejlova demokratske kandidatkinje koji obuhvataju izvode iz njenih govora na Vol stritu. Hilari Klinton je navodno rekla da je potrebno imati i „javni i privatni stav” o pojedinim pitanjima, a takođe je kritikovala izborni sistem koji zahteva od kandidata da prikupe ogromne svote novca za kampanju, prenosi Glas Amerike. U jednom od objavljenih izvoda iz govora, Klinton je rekla bankarima i da oni imaju najbolji položaj da pomognu u reformi američkog finansijskog sektora i istakla da podržava „slobodnu trgovinu i otvorene granice”. Mejlovi su deo stotina poruka koje je Vikiliks objavio sa hakovanog računa šefa izbornog štaba Hilari Klinton Džona Podeste. Klinton je prethodno odbila da objavi svoje govore, što je zahtevao i njen rival na


Akcija za pse i ljude: po meri čoveka i psa! - ORCA\nORCA / Akcija za pse i ljude: po meri čoveka i psa!\nHiljade napuštenih pasa luta ulicama gradova i opština širom Srbije. Oni na ulici i u prenaseljenim prihvatilištima često pate usled nedostatka hrane, bezbednog i toplog skloništa, bolesti i povreda, pa ih je potrebno zaštititi.\nZoohigijenske službe u Srbiji uhvate preko 28.500 pasa godišnje, a ovaj broj, iz godine u godinu raste. Od tog broja, veliki broj pasa ugine ili bude eutanaziran u prihvatilištima.\nNapuštene pse građani vide kao jedan od najvećih problema lokalnih zajednica u Srbiji. Ukupno 77.498 građana ozleđeno je od pasa, za 6 godina, a broj ozleda izazvanih napadima životinja iz godine u godinu raste. Troškovi odšteta koje su opštine i gradovi isplatile građanima zbog ujeda pasa iznose 25 miliona evra za period od 6 godina!\nIako mnoge opštine i gradovi izdvajaju značajna sredstva za pojedine mere kontrole populacije pasa (hvatanje, zbrinjavanje u prihvatilišta, itd), očigledno je da dosadašnji pristupi nisu dali rešenje. Razlog tome je fokus na posledice, umesto na uzroke problema – neodgovorno držanje kućnih ljubimaca i neplanski pristup nadležnih institucija kontroli populacije pasa.\nNapuštene životinje su samo posledica ljudskog ponašanja.\nSmatramo da je neophodna saradnja i koordinisana akcija državne uprave, lokalne samouprave i udruženja za zaštitu životinja, da bi se problem trajno rešio. Zbog toga je pokrenula inicijativu za kreiranje Nacionalne strategije kontrole populacije pasa. Strategija treba da bude prvi korak ka zajedničkoj nacionalnoj akciji kojom bi se problem napuštenih životinja i neodgovornog držanja kućnih ljubimaca rešio sistematski i trajno, na human način – po meri čoveka i psa.\nZAŠTO POSTOJEĆE MERE NE DAJU REŠENJE?\nMnoge lokalne samouprave imaju programe kontrole i ulažu značajna sredstva u primenu mera poput:\nzbrinjavanja pasa u prihvatilište, vraćanja na ulicu ili udomljavanja.\nIako zoohigijenske službe uhvate preko 28.500 pasa godišnje (broj raste iz godine u godinu), 100% opština i gradova ocenjuje problem napuštenih životinja kao „izražen“. Očigledno je da postojeći pristup lokalnih samouprava rešavanju problema napuštenih životinja nije dao rezultate. Razlog za ovakvo stanje je neplanski pristup nadležnih institucija rešavanju ovog složenog problema, fokus samo na posledice (uklanjanje napuštenih životinja) umesto na uzroke problema (neodgovorno držanje životinja), nedovoljna koordinacija državne uprave i lokalne samouprave i nedovoljno uključivanje udruženja za zaštitu životinja u rešavanje ovog problema.\nZAŠTO NACIONALNA STRATEGIJA?\nIako su Zakonom o dobrobiti životinja, opštine i gradovi nadležni za rešavanje problema u vezi sa napuštenim životinjama, očigledno je da sami ne mogu da ih reše.\nZbog složenosti ovih problema i velikog broja faktora koji na njega utiču, potrebna je koordinisana akcija državne uprave, lokalne samouprave i udruženja za zaštitu životinja da bi se problem trajno rešio.\nNACIONALNA STRATEGIJA KONTROLE POPULACIJE PASA treba da obezbedi koordinisano sprovođenje mera koje utiču kako na uzroke, tako i na posledice problema u vezi sa neodgovornim držanjem pasa i napuštenim životinjama, poput:\nmasovne sterilizacije životinja,\nunapređivanja baze podataka i registracije svih životinja,\ndoslednog poštovanja zakona kojim je regulisano odgovorno vlasništvo\nČak 96% opština i gradova je istaklo je da im je potrebna podrška u procesu rešavanja problema napuštenih životinja. Podrška državne uprave je važna, naročito jer je republička veterinarska inspekcija nadležna da sprovodi ključne mere kontrole populacije pasa – čipovanje životinja i registraciju vlasnika, odnosno kažnjavanje nesavesnih vlasnika. Neophodno je plansko i kontinuirano sprovođenje ovih mera, kako bi se problemi u vezi sa napuštenim životinjama i neodgovornim držanjem pasa trajno rešili.\nORCA je 2018. godine, u saradnji sa NALED, organizovala okrugli sto u Palati Srbije, na kome su Ministar poljoprivrede, državni sekretar u Ministarstvu državne uprave i lokalne samouprave, predstavnici Uprave za veterinu, gradonačelnici i predsednici opština i drugi predstavnici lokalnih samouprava, razgovarali o sistemskom rešavanju problema napuštenih životinja u Srbiji. Tom prilikom, ministar poljoprivrede Branislav Nedimović je izjavio da će ministarstvo raditi na unapređenju zakona, kreiranju novih procedura za rešavanje pitanja napuštenih pasa i formiranju azila, promociji odgovornog vlasništva i udomljavanja životinja, kao i sterilizacije. Na okruglom stolu je ocenjeno da je potrebna izrada nacionalne strategije kontrole populacije pasa, kao i lokalnih programa kontrole prema specifičnostima sredine. Ipak, do današenjeg dana nije ništa urađeno po ovom pitanju.\nViše informacija o našim predlozima rešenja problema napuštenih pasa na www.balkandogs.orca.rs


NUNS: Napadom na N1, tabloid Informer nastavlja kampanju u službi vlasti | NDNV\nNezavisno udruženje novinara Srbije (NUNS) osudilo je danas kako se navodi, “novi napad” lista Informer na televiziju N1, ocenjujući da je to “još jedna manifestacija beščašća i neprofesionalnosti tabloida koji služi isključivo propagandi vladajuće nomenklature”.\nNUNS je u saopštenju ocenio da je izveštavanje N1 o jučerašnjim dešavanjima na severu Kosovu bilo “profesionalno i nepristrasno, te da je napad Informera samo nastavak kontinuirane kampanje protiv nezavisnih medija”.\n“Informer u svom ustaljenom maniru objavljuje optužnice i poternice protiv medija i novinara koji nisu po ukusu vlasti i targetira ih kao izdajnike i ili saveznike opozicionih lidera. Tako u tekstu objavljenom juče na sajtu Informera, televizija N1 se po ko zna koji put proglašava za Đilasovu i pritom joj se podmeće da je optužila Srbe za napad ROSU na Kosovu”, stoji u saopštenju.\nNUNS je naveo i da je “doprinos prljavoj kampanji dala kao i obično, TV Pink koja je pomenutu optužnicu protiv N1 objavila na svom sajtu gotovo istovremeno kada i Informer, u skladu sa svojom uređivačkom politikom koja neskriveno služi vladajućoj garnituri”.


Predstavljena analiza o integrisanju ekonomskih ciljeva održivog razvoja Agende 2030 u Srednjoročni plan razvoja grada Pirota - Pirot Plus Online\nPredstavljena analiza o integrisanju ekonomskih ciljeva održivog razvoja Agende 2030 u Srednjoročni plan razvoja grada Pirota\n28. februar 2022. 13:31 Lokalna samouprava Pirot Plus Online\nU Pirotu je danas predstavljena analiza o integrisanju ekonomskih ciljeva održivog razvoja Agende 2030 u Srednjoročni plan razvoja grada Pirota.\nCilj analize je da pomogne donosiocima odluka u Gradu Pirotu kao i RRA Jug, da nakon usvajanja Plana razvoja grtada prošle godine adekvatno sagledaju i procene održivost različitih opcija i alternative lokalnog ekonomskog razvoja u Pirotu za potrebe izrade Srednjoročnog plana razvoja grada Pirota, kao i institucionalne kapacitete grada, javnih preduzeća i službi da te razvojne opcije i podrže.\nO pomenutoj analizi ovom prilikom govorili su predstavnici Centra za visoke ekonomske studije i Timočkog omladinskog centra.\nMiloš Colić, zamenik gradonačelnika Pirota, podsetio je da su oni prošle godine doneli Razvojni plan grada, a sada je na redu Srednjoročni plan, zbog čega žele da čuju iz drugog ugla kako da implementiraju ekonomske ciljeve iz Agende 2030.\nGoran Radisavljević, direktor Timočkog omladinskog centra, istakao je da Agenda 2030 ima 17 ciljeva održivog razvoja i da oni trenutno implementiraju projekat koji je podeljen na tri pilara - ekonomski, socijalni i ekološki. Radisavljević je u izjavi za medije izdvojio najznačajnije detalje projekta.\nKori Udovički, osnivač Centra za visoke ekonomske studije u Beogradu, objasnila je da su ciljevi održivog razvoja zapravo globalni dogovor napravljen u Ujedinjenim nacijama kojim će sve zemlje sveta da uzmu u obzir dve ključne stvari, jedna je da ekonomski rast nije isto što i razvoj, a drugo da više ne može cela zemaljska kugla da se razvoja bez ikakve pažnje prema ekologiji.\nUdovički navodi, gledajući privredu Pirota, da se postavlja pitanje kako maksimizirati to što je “Mišelin” omogućio da se raširi na što više delova i da Pirot bude lokomotiva za svoju okolinu.\nInače, ova analiza je rezultat desetomesečne saradnje Centra za visoke ekonomske studije i Timočkog omladinskog centra sa Gradskom upravom Pirot, Regionalnom razvojnom agencijom Jug, Okružnom privrednom komorom Pirot, predstavnicima poslovne zajednice i civilnog sektora i sadrži konkretne nalaze i preporuke za lokalizaciju ekonomske dimenzije odživog razvoja Agende 2030 u Srednjoročni plan grada Pirota, koji bi trebalo da bude usvojen u prvom kvartalu ove godine.


RTCG - Radio Televizija Crne Gore - Nacionalni javni servis :: Dijaspora :: Loš položaj Crnogoraca u Srbiji\nDAMJANOVIĆ U VRBASU 14. 07. 2017. 11:45 >> 11:20 11\nDAMJANOVIĆ U VRBASU\nLoš položaj Crnogoraca u Srbiji\nViše hiljada građana Vrbasa prisustvovalo je proslavi Dana državnosti Crne Gore u tom gradu, koju je organizovala Crnogorska kulturna mreža (CKM).\nNajvće ovacije, kako je saopštio organizator, izazvao je nastup Ismaila Delije, koji je održao mini koncert.\nCKM je saopštio i da su Crnogorci iz Vojvodine zabrinuti zbog lošeg statusa crnogorske zajednice u Srbiji, i zbog nefunkcionisanja Crnogorskog nacionalnog savjeta, od kojeg su očekivali mnogo više.\n"Njihova zabrinotost se najviše odnosila na podatak da se broj građana Srbije koji se izjašnjavaju kao Crnogorci između dva popisa prepolovio. Oni su nas takođe upoznali kako nemaju sredstva i mogućnosti za organizaciju manifestacija", navodi se u saopštenju CKM-a.\nU ime grada Vrbasa govorio je predsjednik Opštine Milan Glušac, koji je izrazio zadovoljstvo što je CKM odabrao Vrbas da bude domaćin tog važnog događaja za crnogorsku zajednicu u Srbiji.\nOn je istakao da lokalna samouprava ima dobru saradnju sa udruženjima Crnogoraca iz Vrbasa, i Crnogorskim nacionalnim savjetom, kojem pruža podršku.\nPredsjednik CKM-a Aleksandar Damjanović građanima Srbije čestitao je 13. jul koji je i za tu zemlju važan, "jer da nije bilo 13. jula ne bi bilo ni 21. maja 2006. godine, kada je Republika Srbija obnovila svoju suverenost".\nDamjanović je istakao loš položaj crnogorske zajednice u Srbiji, i apelovao na lokalnu samoupravu da omogući uvođenje crnogorskog jezika u službenu upotrebu, jer su za to ispunjeni svi ulovi.\nĐukanović da pomogne Crnogorcima u Srbiji\n12. 06. 2018. 34


priznanje - Glas Šumadije\nNaslovna > Posts Tagged priznanje\n08/05/2021 08/05/2021 4481 komentar na Priznanje „Abraševiću” iz Moskve\nUNIVERZITET DODELIO SVETOSAVSKU NAGRADU ZA ŽIVOTNO DELO\n09/01/2019 988Ostavi komentar na UNIVERZITET DODELIO SVETOSAVSKU NAGRADU ZA ŽIVOTNO DELO\nUniverzitet u Kragujevcu je u 2019. godini dodelio Svetosavsku nagradu za životno delo prof. dr Ivanu Gutmanu, profesoru emeritusu. Rođen je 2. septembra 1947. godine u Somboru gde je završio osnovnu i srednju školu. Potom upisuje Prirodno-matematički fakultet u Beogradu, grupa hemija. Studije završava u roku sa prosečnom ocenom 10. Kraće vreme je bio honorarni […]\nPRIZNANJE ZA GO SUBNOR\n12/06/2018 11571 komentar na PRIZNANJE ZA GO SUBNOR\nGO SUBNOR-a, ovogodišnji je dobitnik sertifikata “Firma od poverenja“ koji dodeljuje Centar za istraživanje mišljenja klijenata. Tim povodom dr Gordana Damnjanović, član Gradskog veća za zdravstvenu i socijalnu zaštitu upriličila je prijem za delegaciju gradske organizacije koju je predvodio predsednik organizacije, pukovnik u penziji Željko Zirojević. Grad Kragujevac i GO SUBNOR imaju veoma kvalitetnu saradnju. […]


Andi - Blic Online\nIzabela de la Usaje (55) saznala je da ima rak pluća u januaru 2018. Bio je to veliki šok za nju, jer nikada nije pušila, niti pila alkohol, a vodila je izuzetno aktivan život.\nTEŠKA NESREĆA U PERUU Sudarili se automobil i autobus, najmanje 21 žrtva\nNajmanje 21 osoba je poginula, a 15 povređeno u sudaru automobila i autobusa koji se potom survao u reku u podnožju kanjona u peruanskim Andima, saopštili su danas zvaničnici.\nDRAMA NA AERODROMU Avion pun putnika se zapalio prilikom sletanja\nAvion peruanske kompanije "Peruvijan erlajnz" sa 141 putnikom i članom posade zapalio se tokom prinudnog sletanja na aerodromu Hauha na Andima.\nNakon 30 godina izronio POTOPLJENI GRAD\nIako se njegova pojava vezuje uz ekstremne nepogode, za ovaj gradić u Venecueli El Ninjo je značio izranjanje iz dubina, doslovno.\nArgentina: Požar se nekontrolisano širi u nacionalnom parku\nČileanski planinari su našli olupinu aviona koji se srušio u Andima pre 54 godine, u smrt odnevši 24 osobe, među kojima osam profesionalnih fudbalera.\nUginule ptice kojima preti izumiranje: Dvadeset kondora otrovano u Čileu\nDvadeset kondora najverovatnije otrovano insekticidom, uginula su u čileanskom delu Anda, rekao je jedan veterinar.\nJezero Laguna verde u Andima, na severozapadu Argentine, kao da je sačinjeno od zlata i srebra, sudeći po fotografiji koju je napravio astronaut sa Međunarodne svemirske stanice.\nUbrzano topljenje glečera na Andima\nPovršina pod ledom na Andima je usled klimatskih promena poslednjih 40 godina smanjena za 30 do 50 odsto, upozoravaju naučnici, dodajući da bi ovaj planinski venac uskoro mogao ostati bez većine svojih glečera.\nPoginulo svih 14 ljudi iz helikoptera nestalog u Peruu\nSvih 14 putnika iz helikoptera koji je pre tri dana nestao u Andima na jugu Perua su poginuli u nesreći, saopštili su večeras zvaničnici.\nU Andima nestalo 15 planinara, potraga u toku\nSpasilačke ekipe počele su danas potragu za 15 planinara, među kojima je nekoliko žena i jedan 15-godišnjak, koji su se izgubili tokom vikenda na Andima na zapadu Argentine.\nBolivija: Autobus sleteo s planinskog puta, 15 poginulih\nNa istočnim padinama Anda autobus je sleteo sa krivudavog planinskog puta i 15 putnika je poginulo a 20 je povređeno, saopštila je danas bolivijska policija.\nHiljade arheoloških predmeta vraćeno u Maču Pikču iz SAD\nLIMA - Hiljade arheoloških predmeta, odnetih pre jednog veka iz grada Maču Pikču u SAD, konačno su vraćeni u tu svetu naseobinu Inka na obroncima istočnih Anda u Peruu.\nPeru: Otkrivene piramide stare 4.000 godina\nLIMA - Peruanski arheolozi otkrili su u severnim džunglama Perua dva drevna piramidalna kompleksa stara više od 4.000 godina koji su, ako se ispostavi preliminarno utvrđivanje njihove starosti, najstariji hramovi otkriveni u toj zemlji.\nVulkan odlaže avio-saobraćaj\nSANTIJAGO - Oblak pepela iz vulkana Pujeue, u Andima, na Jugu Čilea, i u četvrtak je značajno omeo avio-saobraćaj u Argentini, Čileu, Urugvaju i Paragvaju. Više desetina letova je otkazano, a oba velika aerodroma u milionskoj metropoli Buenos Ajresu su zatvorena.\nOd početka godine u Peruu 362 žrtve hladnoća\nNajmanje 362 osobe, većinom deca i stari, umrle su od početka godine od oboljenja koja se dovode u vezu sa hladnoćama u regionu Anda u Peruu, saopštilo je danas peruanskoministarstvo zdravlja.


Fond zdravstvenog osiguranja RS u potpunosti finansira liječenje oboljelih od malignih bolesti | BL Portal\nFond zdravstvenog osiguranja RS u potpunosti finansira liječenje oboljelih od malignih bolesti\n13. Avgusta 2019. 17:00\nZbog sve češćih apela za prikupljanje humanitarne pomoći za liječenje oboljelih, posebno djece, od malignih bolesti, FZO RS je uputio saopštenje za javnost.\nFond zdravstvenog osiguranja Republike Srpske u potpunosti finansira liječenje oboljelih od malignih bolesti i svih njenih komplikacija. To znači da Fond za ovu kategoriju osiguranika u potpunosti finansira liječenje, dijagnostiku, lijekove i sve ono što spada u obavezno zdravstveno osiguranje, kako u zdravstvenim ustanovama u Republici Srpskoj, tako i u zdravstvenim ustanovama izvan RS koje sa Fondom imaju potpisan ugovor. Dakle, za sve osiguranike bez obzira o kojoj starosnoj dobi je riječ Fond u potpunosti finansira liječenje u bolnicama u Srpskoj i izvan RS, odnosno ova kategorija osiguranika ne izdvaja ništa za liječenje, jer je oslobođena plaćanja participacije.\nInače, za osiguranike koji boluju od malignih bolesti, Fond finansira više od 100 citostatika kao i biološke lijekove koje spadaju u lijekove novije generacije i koji su u bolnicama dostupni bez dodatnog plaćanja. Takođe, Fond uvijek refundira troškove ukoliko roditelji oboljele djece ili osiguranici sami kupe lijek, ako se desi da ih sporadično, u određenom trenutku nema u bonicama, zbog objektivnih okolnosti na koje Fond ne može da utiče, poput nestašice lijekova na tržištu BiH, nezainteresovanost proizvođača za tržište BiH i slično. Podsjećamo da je i nedavno osnovani Fond solidarnosti za dijagnostiku i liječenje oboljenja, stanja i povreda djece u inostranstvu u potpunosti finansira liječenje djeca do 18 godina starosti u inostranstvu, na preporuku zdravstvene ustanove u kojoj se dijete liječi. Ova ustanova je upravo i osnovana s ciljem da bude finansijska podrška roditeljima da ne moraju, kao što je ranije bio slučaj, da sami prikupljaju novac za liječenje u stranim zemljama.\nTakođe, ovoj kategoriji osiguranika uplaćeni doprinos za zdravstveno osiguranje nije uslov za ovjeru zdravstvene knjižice, jer i na ovaj način Fond nastoji da oboljelim od malignih bolesti maksimalno olakša pristup u korišćenju zdrastvene zaštite.\nPosljednji slučaj u kojem se apeluje na javnost da se pomogne u liječenju trogodišnjeg dječaka koji boluje od malignih bolesti nagnao nas je da infomišemo javnost o našoj ulozi kada je riječ o finansiranju zdravstvene zaštite oboljelih od malignih bolesti.\nFond se do sada veoma rijetko oglašavao na apele za prikupljanje sredstava, svjesni činjenice da je porodicama oboljelih osiguranika potrebna i dodatna finansijska pomoć, a koja ne uključuje liječenje oboljelih. Organizovanje humanitarnih akcija je u tom smislu legitimno pravo porodica, međutim, još jednom napominjemo da Fond zdravstvenog osiguranja Republike Srpske u potpunosti finasira liječenje oboljelih od malignih bolesti, kao i u ovom konretnom slučaju.\nS obzirom na to da su građani Republike Srpske na mnogim primjerima do sada pokazali ogromnu empatiju, humanost, ali i društvenu odgovornost, apelujemo na organizatore humanitarnih akcija da prilikom takvih poziva javnosti precizno navedu namjenu prikupljanja novčanih sredstava, navodi se u saopštenju Fonda zdravstvenog osiguranja Republike Srpske.\nTags: Fond zdravstvenog osiguranja Republike Srpske\nMladić pretučen u ugostiteljskom objektu: Banjalučka policija uhapsila napadača


source.ba | U aprilu dijelili maske građanima na ulicama: Pitali smo sarajevsku policiju, zbog čega novih 100.000 KM iz budžeta za zaštitne maske?!\nNusret Selimović, policijski komesar Kantona Sarajevo raspisao je javni poziv za nabavku jednokratne troslojne zaštitne maske za potrebe Uprave policije Ministarstva unutrašnjih poslova, a za ovaj posao, iz budžeta KS bit će izdvojeno čak 100.000 maraka bez PDV-a , prenosi avaz.\nKontaktirali smo MUP KS, kako bi dobili odgovore čemu tolika potreba za maskama. Indikativno je to da Uprava policije je u aprilu maske dijelila građanima.\nNa mail adresu MUP KS poslali smo sljedeća pitanja:\n1. Da li je ova informcijao o nabavci zaštitnih maski tačna, te da li će se iz budžeta izdvojiti novčana sredstva od 100.000 KM za kupovinu zaštitinih maski?\n2. Kada je ova nabavka zatražena i da li je ona prijeka potreba ako se uzmu u obzir donacije koje su stigle prethodnih mjeseci?\n3. Koliko je zaštitinih maski u proteklom periodu od međunaordnih donacija stiglo na adresu policije Kantona Sarajevo?\n4. Imate li tačne podatke, koliko je policijskih službenika zaraženo koronavirusom u KS?\nIz odsijeka za odnose sa javnošću MUP KS, dobili smo odgovore na naša pitanja:\n1. Na portalu javnih nabavki, u skladu sa Zakonom o javnim nabavkama Bosne i Hercegovine, objavljeno je Obavještenje o nabavci jednokratnih troslojnih maski za potrebe Uprave policije Ministarstva unutrašnjih poslova Kantona Sarajevo. Procijenjena vrijednost nabavke iznosi 100.000,00 KM, a nabavka se provodi putem otvorenog postupka javne nabavke, sa zaključenjem Okvirnog sporazuma na period od jedne godine. Napominjemo da Okvirni sporazum ne predstavlja obavezu ugovornog organa (Uprave policije) na zaključivanje ugovora o javnoj nabavci. Obaveza nastaje zaključivanjem pojedinačnih ugovora o javnoj nabavci, na osnovu Okvirnog sporazuma, a u zavisnosti od potreba policijskog organa. Okvirnim sporazumom je predviđena nabavka jednokratnih zaštitnih maski u količini do 110.000 komada u periodu od najduže godinu dana. Količine koje će se nabavljati, odnosno, za koje će se zaključivati pojedinačni ugovori o nabavci, će se određivati prema stvarnim i objektivnim potrebama Uprave policije, a maksimalno do 110.000 komada i sa nepromjenjivim cijenama iz ponude.\n2. Gore navedeno Obavještenje je objavljeno 30.06.2020. godine i količina od 110.000 komada bi zadovoljila potrebe Uprave policije za oko tri mjeseca kada u obzir uzmemo broj policijskih službenika i drugih uposlenika Uprave policije, te angažovanost istih po broju radnih dana (cca. 1600 uposlenika angažovanih prosječno 23 radna dana u toku jednog mjeseca što iziskuje 36800 komada maski na mjesečnom nivou), iz čega nedvosmisleno proizilazi da se radi o stvaranju neophodnih uslova zaštite policjskih službenika i drugih uposlenika Uprave policije MUP-a Kantona Sarajevo za vrijeme trajanja aktuelne epidemije, pri tome uvažavajući minimum preporuka Svjetske zdravstvene organizacije.\n3. Uprava policije Ministarstva unutrašnjih poslova Kantona Sarajevo u proteklom periodu nije imala zaprimljenih zaštitnih maski u okviru međunarodnih donacija. Nadalje, u proteklom periodu od više različitih domaćih subjekata zaprimljene su donacije zaštitnih maski u ukupnoj količini od 7.670 komada.\n4. Zaključno sa jučerašnjim danom, u proteklih mjesec dana potvrđeno je prisustvo virusa COVID-19 kod 16 uposlenika Uprave policije MUP-a KS.


Super Odmor - Vodič kroz Srbiju - Alibunar\nTip Crkve Izletišta Lov i ribolov\nLovci - foto: d.bosnić\nKratak opis - Alibunar\nAlibunar je grad koji se nalazi u istoimenoj opštini, pripada južno-banatskom okrugu. Ova opština zauzima površinu od 602 km2, ima preko 20.000 stanovnika, a sam grad Alibunar ima oko 4.000.\nAlibunar se prvi put pojavljuje u dokumentima koji se vezuju za 16. vek, ali postoje dokazi koji govore o tome da su i u doba neolita, u bronzanom dobu i rimskom periodu, na teritoriji ovog grada postojala naselja. Ime Alibunar potiče iz turskog perioda, a dobijeno je zbog Alijinog bunara koji se tu nalazio.\nAlibunar poseduje raznovrsne prirodne i antropogene turističke resurse koji omogućavaju razvoj različitih vidova turizma: kulturni, sportsko-rekreativni, lovni, ribolovni, seoski, izletnički... A najveći turistički potencijal opštine je destinacija Devojački bunar, koja se nalazi u Deliblatskoj peščari.\nOstale informacije - Alibunar\nRezervat prirode Deliblatska peščara 22.7km\nCrkva Ognjene Marije - Devojački bunar 10km\nCrkva Ognjene Marije - Devojački bunar\nU Devojačkom bunaru je i jedinstvena crkva brvnara u Vojvodini, posvećena Ognjenoj Mariji, zaštitnici od požara.\nDevojački bunar 10.1km\nDevojački bunar je jedinstveni prirodni rezervat sa specifičnom florom i faunom, opšti ekološki uslovi, eolski reljef i posebno karakteristike mikroklimata privlače ljude uživanju u njenim blagodetima.\nLovni turizam u Alibunaru 6.9km\nLovni turizam u Alibunaru\nLovni turizam je najrazvijeniji od svih vrsta turizma u opštini Alibunar. Lovišta obuhvataju najveći deo teritorije opštine.\nLovište Deliblatska peščara 24.7km


Objavljeno 16.11.2015 15:08\nKlas otkupio 1.500 tona jagodičastog voća\nObjavljeno 16.11.2015 14:09\nUskoro otvaranje rudnika olova u Olovu\nU vlasništvu međunarodne grupacije Mineco u toku su pripreme za otvaranje rudnika olova u Olovu, što predstavlja investiciju od ukupno 10 miliona dolara.\nObjavljeno 16.11.2015 14:03\nAmbasadorica Cormack piše o poduzetnicima\nŠirom svijeta ova sedmica se obilježava kao Sedmica poduzetništva, provode se aktivnosti radi podrške i motiviranja naredne generacije inovatora, pronalazača i vlasnika kompanija - piše u svom blogu ambasadorica Sjedinjenih Američkih Država (SAD) u Bosni i Hercegovini Maureen Cormack.\nObjavljeno 16.11.2015 13:54\nSrebrenica: Vlada Srbije uplatila dva miliona eura\nVlada Srbije je Općini Srebrenica uplatila dva miliona eura kao direktnu pomoć budžetu, a 50 hiljada konvertibilnih maraka uplatila je Općina Novi Grad Sarajevo, kao podršku infrastrukturnom projektu.\nObjavljeno 16.11.2015 12:09\nStipendije za 100 djece po 1.200 dolara godišnje\nStotinu djece bez roditelja iz zeničke regije dobiće mjesečne stipendije u iznosu od 100 američkih dolara, odnosno 1.200 dolara godišnje iz fonda koji finansira Sheik Saleh Kamel, a na inicijativu BBI banke.\nObjavljeno 16.11.2015 11:44\nBan Ki-moon putuje u posjetu Sjevernoj Koreji?\nPozivajući se na neimenovani diplomatski izvor u UN-u, južnokorejska novinska agencija Yonhap javlja da bi sekretar Ban tokom ove sedmice trebao otputovati u iznenadnu posjetu Sjevernoj Koreji, čime bi postao prvi zvaničnik UN-a koji je posjetio tu izoliranu zemlju u posljednje dvije decenije.\nObjavljeno 16.11.2015 11:08\nPozitivan trend na tržištu rada u FBiH\nKrajem oktobra 2015. godine na evidencijama kantonalnih službi za zapošljavanje bilo je registrovano 389.276 nezaposlenih osoba, što je u poređenju sa prethodnim mjesecom smanjenje za 1.005.


Iranska agencija "Mehr" objavila je u nedelju članak koji govori o iranskom naučniku i njegovim vezama na Bliskom istoku\nIranska agencija "Mehr" objavila je u nedelju članak o vezi iranskog nuklearnog naučnika Mohsena Fahrizadea, koji je u petak ubijen u Teheranu, sa onim što je nazvala "pokretima otpora" u Palestini, Siriji i Jemenu.\n- Pre nekoliko meseci do izraelskih obaveštajnih službi, došle su izuzetno opasne informacije, navodeći da su Iran i Hezbolah >> Pročitaj celu vest na sajtu SrbijaDanas.com << uspeli da preko Sirije opskrbe Hamas i Islamski džihad krstarećim raketama i mlaznim dronovima, opremljenim kasetnim bombama, kao i tehnologijom neophodnom za njihovu proizvodnju u Gazi, i da je za to odgovoran - Fahrizade. To objašnjava intenziviranje izraelskih racija na Siriju poslednjih meseci - stoji u članku.\n- Izveštaj koji je pre dve godine objavila izraelska fondacija "Niman", navodeći da je Iran pod nadzorom Fahrizadea svoj tehnološki napredak preneo na Siriju, Jemen, Hezbolah i palestinske frakcije, tako da pokreti otpora i Sirija ne ostanu u nemilosti promenljivih okolnosti koje bi im mogle sprečiti protok oružja iz Teherana - dodato je u izveštaju.\nU članku je istaknuto da je "plan atentata na Fahrizadea sastavljen tokom tajnog sastanka, održanog 2019. godine u Sjedinjenim Državama, na kojem su učestvovali brojni izraelski vojni i bezbednosni lideri, emiratske i saudijske ličnosti".\nJedna od tačaka bila je primena bezbednosnih operacija unutar Irana i pokušaj ometanja njegovog raketnog, vojnog i nuklearnog programa, kao i postavljanje planova za sprečavanje dolaska oružja u Siriju, a odatle u Liban i Gazu.


Lončar: Srbija nabavlja još 2.390.000 doza vakcina od Fajzera | Blok vesti\nMinistar zdravlja Zlatibor Lončar potvrdio je da je jutros potpisan ugovor sa američko-nemačkom kompanijom Fajzer/Biontek po kom će Srbiji u aprilu biti isporučeno 1,2 miliona doza vakcina protiv koronavirusa, a u trećem kvartalu godine još 1,19 miliona.\n"To je ogroman uspeh za građane Srbije, uradili smo nešto što većina sveta može samo da sanja", rekao je ministar za RTS.\nDodao je da je na današnjem sastanku sa ministrom zdravlja Republike Srpske Alenom Ćeranićem dogovoren nastavak vakcinacije medicinskih radnika iz RS u Srbiji.\n"Danas je treći dan kako se u Šapcu, Loznici, Sremskoj Mitrovici i jednim delom u Beogradu vakcinišu zdravstveni radnici iz RS. Približivamo se broju od 5.000 vakcinisanih, a dogovorili smo i dalju vakcinaciju medicinskih radnika iz privatnih ustanova i zaposlenih u domovima za stare", rekao je Lončar.\nPrevious articleTužilaštvo predložilo pritvor za predsednicu Prekršajnog suda u Kraljevu\nNext articleNova podrška EU vakcinaciji i zdravstvu na Zapadnom Balkanu


“Javljaju nam se pojedinci iz SNSD koji žele da se ovo zaustavi” Borenović tvrdi da je važna i Vučićeva poruka – mojKontakt portal – Radio Televizija Kontakt\nNema odustajanja od zahtjeva koje smo prije 15 dana iznijeli u Banjaluci mora se uspostaviti potpuna odgovornost svih koji su u sramotnom lancu uspostavljenom tokom pandemije zloupotrijebili svoj položaj i kroz afere maske, respiratori i kiseonik se bogatili, rekao je Borenović.\nOn je dodao da se neće odustati ni od zahtjeva da se obezbijedi puna medijska sloboda u Republici Srpskoj i jednak tretman svim medijima, a ne samo povlaštenim.\n– Nastavljamo sa aktivnostima vezano za proteste i u narednih nekoliko dana ćemo definisati u kojem obliku. Sigurno će biti još snažniji nego prethodni – rekao je Borenović.\nDodao je da su lideri opozicije postigli jedinstven stav da nam je na prvom mjestu zaštita Republike Srpske, njenih građana i nadležnosti.\n– Nikakvo kockanje sa nadležnostima Srpske ne dolazi u obzir. Politika SNSD nije dobila ničiju podršku, jer dovodi Srpsku u opasnost i građane koji su uznemireni zveckanjem oružjem. U tome učestvuju ne samo SNSD, nego i njihovi koalicioni partneri, prvenstveno SDA, koji su zajedno svezali zastave u ovom mandatnom periodu – rekao je Borenović.\nOn je upozorio da i ljudi unutar SNSD strahuju zbog posljedica ishitrenih aktivnosti.\n– Javljaju nam se i pojedinci iz SNSD koji žele da se ovo zaustavi što prije i da se ne ide sa ishitrenim aktivnostima. Oni ne žele da ponesu i ličnu odgovornost za ono što mogu da proizvedu inicijative te stranke – rekao je Borenović.\nOn je istakao da je važna poruka i predsjednika Srbije Vučića, da se sačuva Republika Srpska unutar Dejtonskog sporazuma i da samo dogovor Srba, Hrvata i Bošnjaka može biti jedino moguće rješenje za bilo kakve promjene.\n– Za prijevremene izbore u Prijedoru napravićemo jednu veliku koaliciju stranaka opozicije, koja će se okupiti oko jednog zajedničkog kandidata, koji će biti pobjednik tih izbora – poručio je Borenović.


Nove mašine u fabrici “Toza Marković” – TV Kikinda\nNove mašine u fabrici “Toza Marković”\nKao što je ranije najavljeno, u fabrici “Toza Marković” obnavljaju se mašine koje odgovaraju zahtevima trižišta. Kupovina dva digitalna štampača bila je neophodna jer će na taj način biti povećana proizvodnja u finoj keramci, a pločice će biti boljeg kvaliteta.\n-Nova oprema omogućiće atraktivne dezene, proizvodnju pločica za investitore u manjim serijama i jeftiniju proizvodnju – istakao je Vladimir Ilić, direktor “Toze Markovića”.\nU novu opremu uloženo je 450 hiljada evra sopstvenih sredstava, a investicija će se isplatiti za godinu dana.\n-Posle 10 godina počeće proizvodnja od 300 do 500 hiljada kvadrata sopstvenih pločica iako će se nastaviti i uslužna proizvodnja – dodao je Ilić.\nMontiranje i puštanje u rad digitalnih štampača trebalo bi da se završi u narednih 15 dana, a nakon toga dve nedelje će trajati probna proizvodnja. U montaži učestvuju Italijani od kojih je kupljena oprema, a zaposlene obučavaju i ljudi iz Češke od kojih su kupljena mastila i glazurni materijali.\nTokom zime uloženo i 100 hiljada evra u remont stare linije, a u toku su pripreme za zamenu dve prese za proizvodnju crepa stare 70 godina. Investicija vredna 2,5 miliona trebalo bi da se isplati za pet godina.\nDeo od stotinak radnika koji su tokom zime bili na evidneciji Filijale NSZ ponovo je vraćen na posao.Oko četrdesetak radnika vratilo se u proizvodnju pločica, a od 1. aprila pokreće se i remontovana linija za proizvodnji crepa gde će biti pozvan isti broj radnika.Počeće i proizvodnja crepa novog formata koji je tražen na tržištu tako da će 12,5 komada pokrivati kvadratni metar.Poslovni plan fabrike u 2017. godini predviđa proizvodnju i prodaju 32 miliona komada crepa i dva miliona i 100 hiljada kvadrata pločica.\n22 februara, 2017 Aleksandra Djuran\n← Počinje realizacija projekta “Prvi korak-siguran korak” Uskoro građevinski radovi u Narodnoj biblioteci “Jovan Popović” →


Iduće 2 nedelje ključne za procenu ekonomskog efekta korone\nTanjug 14. februara 2020. 18:01\nMINHEN – Sledeće dve nedelje biće ključne za utvrđivanje ekonomskog uticaja koronavirusa u Kini, izjavila je danas generalna direktorka Međunarodnog monetarnog fonda (MMF) Kristalina Georgieva.\nU tom periodu trebalo bi da se ponovo otvore fabrike u Kini, što bi omogućilo da se bolje „sagleda otpornosti Kine i, na osnovu toga, prelivanje efekata na ostatak sveta“, rekla je Georgieva za CNBC na Minhenskoj bezbednosnoj konferenciji.\nOna je navela da MMF takođe prati širenje virusa Covid-19 izvan Kine, dodavši da to „za sada nije ozbiljan problem“, ali da bi to moglo da se promeni ukoliko se virus proširi na „zemlje sa slabim zdravstvenim sistemima, na primer u Africi“.\nGeorgieva je upozorila na poređenje novog koronavirusa sa globalnom epidemijom teškog akutnog respiratornog sindroma (SARS) ranih 2000-ih, koju MMF koristi kao referentnu tačku. Kako je objasnila, ne samo da je ovaj tip novog virusa, Covid-19, drugačiji od SARS-a, već su se promenili i Kina i svetska ekonomija.\nKina je činila samo 8,0 odsto svetske ekonomije u ranim 2000-ima, a sada ima udeo od 19 procenata, istakla je.\nAustrija: Bez okupljanja na Vrbicu i Cveti\nNjujork „prepun leševa“: Tela umrlih biće sahranjivana po…\n„Stoga je prelivanje posledica iz Kine, posebno na ekonomski integrisanu Aziju, ali i na ostale delove sveta mnogo značajnije“, rekla je ona.\nDodala je da je svetska ekonomija u to vreme bila „u stvari u prilično dobrom stanju“ a da je danas „sporija“.\nGeorgieva je podržala „dva veoma važna koraka“ Kine – posvećivanje velike pažnje oblastima zahvaćenim epidemijom i ulivanje veće likvidnosti u ekonomiju, zajedno sa smanjenjem kamatnih stopa i pružanjem podsticaja pogođenim oblastima da podrže lokalnu privredu.\nŠefica MMF-a je ove nedelje izjavila takođe da osnovni scenario MMF-a o uticaju koronavirusa na kinesku ekonomiju „ima oblik slova V, što znači dramatičan pad i izuzetan oporavak“, podseća CNBC.\nNovo žarište koronavirusa u Srbiji: Za dan se udvostručio broj…\nU svetu zaraženo oko 1,4 miliona ljudi, mnoge zemlje…\nČeka li nas bejbi bum nakon izolacije? Evo šta kažu…


Subotički pčelari uručili Crvenom krstu 60 kilograma meda\nIzvor: Radio Televizija Vojvodine, 26.Mar.2020, 19:19\nSubotički pčelari uručili su tamošnjem Crvenom krstu 60 kilograma meda. Med je prikupljen u okviru akcije koju je pokrenuo Savez pčelarskih organizacija Srbije.\nImuni sistem, u periodu kada zaraza od korona virusa predstavlja ozbiljan i realan problem, može u slučaju da se neko razboli imati ključnu ulogu.\nU jačanju imunog sistema organizma, kao i uvek, može pomoći med.\nSavez pčelarskih organizacija Srbije je pokrenuo akciju pod nazivom "Naše malo za nekoga je veliko", gde pčelari koji žele doniraju po koju teglu meda za naše najugorženije sugrađane i tome se naravno priključila naša lokalna organizacija, Udruženje pčelara "Pčela" i mi smo tokom predhodna dva dana sakupili...\nPogledaj vesti o: Pčelarstvo, Subotica\nMedom protiv korone\nIzvor: Radio Televizija Vojvodine, 27.Mar.2020, 13:44\nSavez pčelarskih organizacija Srbije pokrenuo je akciju "Medom protiv korone", a kojoj se priključilo Društvo pčelara "Dunav" iz Apatina. Pčelari su tom prilikom donirali 200 kilograma meda Crvenom krstu Apatin, Predškolskoj ustanovi "Pèelica" i Dnevnom boravku za odrasle sa posebnim potrebama..."Naše...


Dupla pobeda za Rea, van der Marku dupli podijum | TRKE.rs\nDrugi dan WorldSBK-a na legendarnoj TT stazi u Assenu, u Holandiji je bio neizvestan, koji je još jednom podigao publiku na noge, dok su vodeći vozači ostali zaključani do poslednjeg kruga, kada je Jonathan Rea (koji je uzeo pobedu u prvoj trci nad Chazom Daviesom) uzeo još pobedu. Par je zabeležio isti rezultat kao u trci 1.\nPobeda Rea u trci 2 je prvi dupli podijum postignut na Assenu, koji ga je učinio nauspešnijim vozačem u WSBK trkama koje su se održale u Assenu, donoseći mu seriju od najboljih 9 uzastopnih podijuma u karijeri.\nJoš jedan hrabar potez kroz pretposlednje skretanje jeste potez holandskog vozača Michaela van der Marka, koji je zgrabio dupli podijum sa još jednim trećim mestom, posle guranja u stranu Leona Haslama (Aprilia Racing Team – Red Devils). Britanac je uzeo 13 poena uz 4. mesto.\nTom Sykes (Kawasaki Racing Team) je ponovo poveo u ranim krugovima, pre nego što je pao na 5. mesto, ispred Jordija Torresa (Aprilia Racing Team – Red Devils), koji su se žestoko borili da se oporave od još jednog prosečnog početka, i zauzimajući 6. mesto.\nSylvain Guintoli (Pata Honda World Superbike Team) je završio jedno mesto više, nego što je u trci 1, donoseći svojoj CBR1000RR SP sedmo mesto, ispred Xavija Foresa (Aruba.it Racing – Ducati Superbike Team), dok je Alex Lowes, koji je imao mnogo bolju trku na svom Voitcom Crescent Suzukiju, završio na 9. mestu. Deseto mesto je pripalo Leonu Camieru, koji je doneo svojoj MV Agusta Reparto Corse mašini još jednu solidnu poziciju u top deset.\nOd 11. do 15. pozicije bili su vozači Matteo Baiocci (Althea Racing), Ayrton Badovini (BMW Motorrad Italia), David Salom (Team Pedercini), Leandro Mercado (Barni Racing), i Roman Ramos (Go Eleven Kawasaki).\nNico Terol (Althea Racing) se srušio u četvrtom krugu, bez povrede, dok se Randi de Puniet povukao još jednom sa svojim Voltcom Crescent Suzukijem.\nSledeće dve trke ovogodišnjeg WSBK šampionata će se održati na još jednoj kultnoj stazi – Imola, 10.maja.


Fudbaleri moskovskog CSKA pobedili su Lokomotivu sa 1:0 posle produžetaka u Superkupu Rusije i osvojili su prvi trofej u novoj sezoni.\nU Nižnjem Novogorodu nije viđen preterano lep fudbal, pa posle 90 minuta nije bilo većih šansi, ali ni golova. Međutim, to se sve promenilo u dodatnih 30, kada je i viđen jedini pogodak.\nTrenutak odluke se desio u 106. minutu, kada je mladi Ketag Kosonov na prvom zvaničnom meču za "armejce" bio strelac i tako je doneo trofej Moskovljanima.\nGol je pao posle velike gužve u kaznenom prostoru Lokomotive, čiji su defanzivci očajno reagovali. Posle odbitka lopta je došla do Kosonova, koji je uspeo da savlada golmana Giljermea.\nNa taj način je CSKA došao do sedmog trofeja u Superkupu od 2003. godine.


U Zaječaru održana sednica Nacionalnog saveta Vlaha | Radio Magnum 103 MHz\nHome / Vesti / U Zaječaru održana sednica Nacionalnog saveta Vlaha\nSednica Nacionalnog saveta Vlaha, četvrta po redu, održana je danas u velikoj sali Gradske uprave u Zaječaru. Na sednici je, između ostalog, izmenjena i usvojena Odluka o finansijkom planu Nacionalnog saveta Vlaha u Srbiji za ovu godinu.\nPrema rečima Novice Janoševića, predsednika saveta, ukupan budžet saveta za ovu godinu je 14 miliona dinara, dok je rebalansom planirano uvećanje za 2 miliona dinara za „Zavod za kulturu Vlaha“.\n„Rebalans budžeta Nacionalnog saveta Vlaha u Srbiji izglasan je iz razloga što smo u prethodnom periodu pokrenuli rad Zavoda za kulturu Vlaha, sa sedištem u Boru, i da bi Zavod mogao da završi sve projekte koji su neophodni do kraja budžetske godine, morali smo danas da usvojimo rebalans budžeta. Planiramo u narednom periodu da osnujemo još institucija koje će se baviti očuvanjem kulture, tradicije i promovisanjem vlaške kulture. Ukupan budžet je 14 miliona dinara, a povećanje je oko 2 miliona za „Zavod za kulturu Vlaha“. Sa tim malim sredstvima uspevamo mnogo toga da uradimo, u mnogim školama imamo kao izborni predmet vlaški govor sa elementima nacionalne kulture, a Nacionalni savet finansira udžbenike, tako da deca dobijaju besplatne udžbenike za taj predmet“, istakao je Janošević.\nOn je napomenuo da gotovo nijedna manifestacija u istočnoj Srbije, nije prošla bez male, ali svakako materijalne pomoći od strane Saveta.\n„Moram da se zahvalim Gradskoj upravi grada Zaječara, koja nam je dala prostor za sastanak Izvršnog odbora, koji je održan pre sednice Nacionalnog saveta i pre sednice Odbora za kulturu. Grad Zaječar nam pomaže i finansijski i na svaki drugi način“, dodao je Janošević.\nPredsednik Odbora za kulturu Nacionalnog saveta vlaške nacionalne manjine Milan Stanković je istakao da mu je drago što je Nacionalni savet prepoznao dobru saradnju Grada, kao i podršku koja se pruža vlaškoj zajednici na području Zaječara, gde inače živi dosta Vlaha.\n„Sa zadovoljstvom mogu da kažem da sam izabaran za predsednika Odbora za kulturu Nacionalnog saveta vlaške nacionalne manjine i ono što moram da napomenem je da ću se potruditi da inače nivo i sve ono što radimo za Vlahe i kulturu Vlaha, radimo mnogo više. Imamo mnogo manifestacija u svim selima, gde se promovišu određene kulture, ne samo tih sela, već i ljudi koji žive u svim selima. Možemo da se pohvalimo brojnim manifestacijama koje se organizuju: imamo manifestaciju Jasenovačko leto, u Velikoj Jasikovi „Vlaške lepote Balkana“, u Gamzigradu „Đurđevdanski sabor“, u Šipikovu “ Ilindanski sabor“, u Dubočanima „Balkanski festival tradicionlane kulture Vlaha“, u Gradskovu imamo „Dens“, Dečije izvorno stvaralaštvo. U svim ovim selima, koja su da tako kažem vlaška, se promoviše kultura, tradicija, narodna nošnja, čak i neki izvorni instrument. U Halovu se takođe neguje tradicija ali se uvode i nove manifestacije kao što je to bilo ove godine. Takođe, imamo i sela u kojima nema Vlaha, ali ima manifestacija gde uvek ima predstavnika nekog vlaškog sela, i gde se predstavljaju običaji, narodna nošnja“, rekao je Stanković.\nNa sednici je takođe usvojen izveštaj nezavisnog revizora o reviziji finansijkih izveštaja Nacionalnog saveta Vlaha u Republici Srbiji za 2018. godinu.


DRAMSKI PISAC, SINIŠA KOVAČEVIĆ: “Vučić više nije predsjednik, samo mu to još nisu javili”! – Bosniaks.info\n“Vučić već više nije predsednik, samo mu to nisu javili. Mi ćemo ga obavestiti o tome”, rekao je Kovačević demonstrantima ispred Predsjedništva.\nOn je rekao da svi oni koji su danas tu nalaze treba da misle na ljude koji su prije sto godina prežaljeni izašli iz svojih domova i vratili se ovom ulicom u Beograd.\n“Treba da mislimo na te heroje i na našu nerođenu decu kako bi sačuvali i naše i njihovo dostojanstvo”, rekao je Kovačević.\n“Trideset godina sam potrošio na to da na čelu RTS ne bude fukara i nisam uspeo u tome. Fukara je stalno tu od Mitevića, preko Vučelića, Milanovića pa sve do ovog nepojavnog. Svaka nacionalna televizija je stub kulture jedne zemlje i ona mora biti slobodna kao što su slobodni ljudi koji šetaju u 100 gradova Srbije protestujući protiv Aleksandra Vučića”, rekao je on.\nKovačević je još pozvao pripadnike policije da, kako je naveo, razmisle o tome na koga nasrću jer su među ovim okupljenim ljudima žene koje dočekuju njihovu djecu u obdaništu, uče u školama njihovu djecu pismenosti i vode računa o njihovom zdravlju u bolnicama.\nLider Demokratske stranke Zoran Lutovac pozvao je Vučića da izađe i obrati se okupljenima.\nOrganizatori protesta pozvali su demonstrante da se uhvate za ruke i naprave živi zid oko Predsjedništva kako predsjednik Vučić ne bi mogao da izađe iz zgrade.\nPredsjednik Srbije Aleksandar Vučić izjavio je danas da očekuje podršku samo svog naroda i da ga ne zanimaju rekacije zapadnih ambasada.\n“Veliki prijatelj tajkuna Ðilasa, makedonski premijer Zoran Zaev pohvalio se kako su osudili ministra unutrašnjih poslova zato što nije sprečio građane da upadnu u skupštinu. Mogli bi i mi da razmišljamo o odgovornosti Nebojše Stefanovića što je pustio da uđu fašista Boško Obradović i drugi u RTS. Međutim računam da su Stefanović i policija mislili da imaju psola sa odgovornim ljudima i da im tako nešto neće pasti na pamet”, rekao je on.\nUkazao je da očekuje podršku svog naroda, a zapadne ambasade neka rade svoj posao, u koji neće da se miješa.\nPredsednik Srbije izjavio je da će sve vrste protesta biti dozvoljene, ali da je nasilju došao kraj i da će svi koji u nasilju učestvuju biti proscesuirani – jer je Srbija demokratska i uređena drzava.\n“Država Srbija neće dozvoliti da nasiljem ugrožavate bilo koga. Ako misle da siledžijstvom, napadima na ljude, fizičkim napadima ostvare političke rezulate – grdno se varaju”, popručio je Vučić na vanrednoj konferenciji za novinare u Predsjedništvu Srbije na kojoj je prvo govorio o godišnjici martovskog pogroma nad Srbima.\nVučić je istakao da Srbija može da se ponosi sa 200 fabrika, pogona i važnih privrednih objekata koji su otvoreni za poslednjih pet godina.\n“Fašista Obradović i tajkuni Jeremić i Ðilas su nervozni i žele da se vrate na vlast da bi ponovo pljačkali”, istakao je Vučić.\nOn kaže da je razlog njihove nervoze to što se sve manje građana okuplja, a sinoć ih je “u piku” bilo “u glavu” 1.504, a na kraju značajno manje.\n“Ja se borim za Srbiju , ne plašim se njih, tajkuni hoće ponovo na vlast, jer se plaše i jer su opljačkali celu Srbiju”, poručio je predsjednik Srbije.\nOn je dodao i da je sinoć glavna vijest u Prištini bila da je Ðilas pretučen.\n“Nemam problem da govorim javno, ljudi u Srbiji mogu da vide koliko su Ðilas i Jeremić opljačkali, a Obradović je običan sitan fašista i nasilnik”, naveo je on.\nVučić je poručio da su naišli na tvrd orah i nekoga ko se ničega ne plaši.\n“Meta im je taj koji ih se ne plaši da im u lice kaze sta su opljačkali, meta sam ja jer sprovodim nacionalnu kosolidaciju Srbije”, poručio je Vučić .\nOn je rekao i da je ponosan na ponašanje policije koja nije doprinijela da se loša slika Srbije pošalje u svijet.\n“Fašiste Obradovića i tajkune mirno su izneli, sklonili i sve njihove batinaše, i ovog sa testerom. Ja mislim da je važno da ljudi u Srbiji znaju šta se dešava”, rekao je on, dodavši da nikada neće dozvoliti da nasilna manjina upravlja Srbijom.\n“Šta god da se dešava i kako god da se dešava Srbija će očuvati svoju stabilnosti i pobediti huligane i nasilnike i tu ljudi nema čega da se plaše i da brinu. Makar ja danas stradao to će se dogoditi, tako da ne brinete i molim policiju samo da zaštiti novinare, ništa drugo”, kazao je Vučić, nakon što je sa okupljenim novinarima podijelio informaciju da su demonstranti probili sve ograde i da pokušavaju da uđu unutra.\nKako je rekao, on se ne plaši ničega, u Predsjedništvu nema policije već samo njegovo obezbjeđenje.\n“Kao što vidite, imam svoje obezbeđenje koje čine Kobre, ali njih je toliko malo, da ovi junaci (napolju)…, ali moje obezbeđenje ni ja, nećemo da bežimo i nećemo da se sklanjamo”, poručio je Vučić.\nVučić je kazao da će vlast dozvoliti sve proteste, ali nikad one koji su nasilni pošto je Srbija pravno uređena zemlja koja će umjeti na najboji način da odgovori.\nVučić je rekao da je policija identifikovala osobu koja se sinoć u zgradi RTS pojavila sa motornom testerom.\nNadležni organi će sve da urade kako treba, podvukao je Vučić.\nVučić je istakao da takva vrstu ucjena – “mi ćemo da vas bijemo, a vi morate da nas slušate”, može da prođe u nekom drugoj zemlji, ali u demokratskoj Srbiji ne može.\n← Profesor iz Beograda: Ovo je udio RS-a u događajima na Novom Zelandu!\nDF POZIVA VLASTI RS: “Oduzmite odlikovanje Karadžiću koji je inspiracija za zločine i terorizam” →\nNAJOZBILJNIJE PRIJETNJE ČOVIĆA DO SADA: “Imamo jasno razrađen scenarij ako se u BiH ponovi slučaj ‘Željko Komšić'”\nNA MUNARI ALADŽA DŽAMIJE POSTAVLJEN ALEM, ZAVRŠENI GRUBI RADOVI


Moskva o slučaju Navaljni: „Megafonska diplomatija“ potrebna za opravdanje unapred pripremljenih mera - Sputnjik Srbija\n01:15 11 Maj 2021\nMoskva o slučaju Navaljni: „Megafonska diplomatija“ potrebna za opravdanje unapred pripremljenih mera\n19:32 02.09.2020 Preuzmite kraći link\n„Megafonska diplomatija“, apeli na EU, NATO i OZHO u situaciji sa ruskim blogerom Aleksejem Navaljnim potrebni su, očigledno, da bi se opravdale unapred pripremljene „recipročne mere“, smatra Ministarstvo spoljnih poslova Rusije.\n„Ako je zadatak da potkrepe neke unapred pripremljene ‘recipročne mere’, koje su već ranije najavljene, onda postaje jasno zašto se koristi megafonska diplomatija, zamena normalne saradnje za informacionu kampanju, javni apeli na EU i NATO, pominjanje Organiizacije za zabranu hemijskog oružja (OZHO)“, navodi se u saopštenju Ministarstva.\nTakođe se stiče utisak da neko zabranjuje nemačkom Ministarstvu pravde i zdravstvenim radnicima da komuniciraju sa svojim ruskim kolegama, dodaje se u saopštenju.\nMinistarstvo je reagujući na izjave Nemačke o Alekseju Navaljnom pozvalo partnere na punu saradnju i razmenu informacija u okviru pravnih mehanizama.\n„Ako je pravi cilj i dalje iscrpna istraga policije uz učešće medicinskih organizacija, na čemu snažno insistiramo, onda pozivamo naše partnere da u potpunosti sarađuju i razmenjuju informacije koristeći postojeće bilateralne pravne mehanizme“, zaključuje se u saopštenju Ministarstva spoljnih poslova.\nNemačka vlada je, pozivajući se na laboratoriju Bundesvera, saopštila ranije da je ruski opozicionar Aleksej Navaljni „otrovan“ supstancom iz grupe hemijskih bojnih otrova „Novičok“.\nS tim u vezi, portparol predsednika Rusije Dmitrij Peskov izjavio je da Berlin nije obavestio Moskvu o svojim zaključcima i da Rusija nema takve podatke. Ministarstvo spoljnih poslova Rusije je, sa svoje strane, istaklo da Rusija čeka odgovor Nemačke na zahtev o situaciji sa Navaljnim.\nTvorac bojnog otrova: Trovanje „Novičokom“ dovelo bi do smrti, a ne kome\nPoruka iz Bundestaga: Trovanje Navaljnog moguće samo uz učešće Vlade Rusije\nZaharova: Izjave Nemačke o Navaljnom još jedna informaciona kampanja protiv Rusije\nRusija, Nemačka, Aleksej Navaljni


16.07.2019 u 15:04\nFrancuski mediji o Makronovoj poseti: grandiozan doček i obnova ugroženog prijateljstva\nPARIZ – Francuski predsednik Emanuel Makron ponovo je osvojio Srbe obraćajući im se na njihovom jeziku tokom zvanične posete Beogradu, nakon što je prijateljstvo između dve zemlje nedavno ugroženo, ocenio je francuski portal „20 minuta”, dok je francuska televizija Frans 3 u prvi plan stavila grandiozni doček koji je predsednik Srbije priredio za francuskog kolegu. Portal „20 minuta” piše da je Makron je iznenadio Srbe koji su u Beograd došli da slušaju njegov govor, kada im se obraćao na srpskom, poručujući im da „budu hrabri” i da treba „pronaći dobar kompromis” sa Prištinom. „Hvala vam na izuzetnom dočeku”, izjavio je u ponedeljak Makron na srpskom pred masom koja je na to reagovala sa iznenađenjem i ushićenjem i iz koje se s vremena na vreme prolamalo: „Živela Francuska”, piše\n16.07.2019 u 13:26\nPredsednik Francuske Emanuel Makron završio je dvodnevnu posetu Srbiji, a do aviona na aerodromu „Nikola Tesla” ispratio ga je predsednik Srbije Aleksandar Vučić. Rastanak dvojice lidera bio je srdačan, kao što je bio i sam doček visokog gosta iz Pariza. Vučić je Makrona ispratio uz crveni tepih i postrojenu Gardu Vojske Srbije. Činjenica da je predsednik Srbije lično ispratio francuskog kolegu govori o značaju posete i dobrim razgovorima koji su vođeni u Beogradu. Markon je juče imao zvanične sastanke i druge aktivnosti, kojima je pečat dalo njegovo obraćanje kod Spomenika zahvalnosti Francuskoj i poruke srpskom narodu da su Francuskoj i dalje „u srcu”. Takođe, dvojica lidera odali su počast i braniocima Beograda i srpskoj heroini iz Blakanskih i Prvog svetskog rata\n16.07.2019 u 11:31\nĐilas: Sastanak s Makronom tražili smo još 9. jula\nDragan Đilas demantovao je danas predsednika Francuske Emanuela Makrona, koji je rekao da se u Beogradu ne sastaje sa srpskom opozicijom, jer nisu na vreme dostavili molbu Ambasadi. Đilas je na tviteru objavio fotografiju dopisa SZS upućenu ambasadoru Francuske Frederiku Mondoloniju, na kojem je datum 9. juli, a Savez za Srbiju u današnjem saopštenju navodi da je i predat istog dana. Savez izražava uverenje da Emanuel Makron nije dobio molbu „iz tehničkih razloga”, te da je reč o „nenamernom diplomatskom nesporazumu”, prenosi Tanjug. Savez za Srbiju će, navodi se, imati mogućnost da svoje viđenje stanja u Srbiji, kao i situacije u regionu predstavi „najužem timu predsednika Makrona”. Predsednik Francuske Makron izjavio je juče, odgovarajući na pitanje novinara zašto nije\n15.07.2019 u 20:29\nMakron: Srbija je u našim srcima, danas i zauvek\nSada je red da vam, u ime svoje zemlje, kažem - Francuska vas voli, kao što ste vi voleli nju i znamo šta vam dugujemo, poručio je večeras francuski predsednik Emanuel Makron pred impresivnim brojem građana koji su došli da ga čuju, kod Spomenika zahvalnosti Francuskoj na Kalemegdanu. „Evo, Francuska je ovde”, rekao je Makron pokazujući rukom na svoje grudi i nastavio: „Srbija je isto tako u našim srcima. Danas i zauvek”, rekao je šef francuske države na srpskom jeziku. To obraćanje Makrona, u društvu predsednika Srbije Aleksandra Vučića, pred spomenikom zahvalnosti njegovoj zemlji simbolično je potvrdio ranije izrečene političke poruke o povratku Francuske u Srbiju. Bilo je izuzetno svečano i emotivno večeras na Kalemegdanu. Takva atmosfera ponela je i Makrona, koji joj je i sam doprineo, obraćajući se na srpskom jeziku rečima koje su „gađale pravo u srce”. Posle pripremljenog govora, on je nastavio, nadahnuto i sa puno energije i emocija, da na poukama iz istorije, koje simbolizuje ovaj Spomenik, govori o budućnosti Srbije, i Francuske, ali i o mestu Srbije, uz Francusku i druge evropske nacije, u Evropi, u kojoj dele iste vrednosti na kojima grade trajni mir i budućnost.\n15.07.2019 u 20:04\nPolaganjem venaca na Spomenik braniocima Beograda 1914-1918 na Novom groblju, predsednici Srbije i Francuske Aleksandar Vučić i Emanuel Makron odali su počast stradalima u Prvom svetskom ratu. Dvojica predsednika vence su položili uz zvuke trube reprezentativnog orkestra garde Vojske Srbije, koji je izveo pesmu „Tamo daleko”. Na jednom vencu je srpska zastava, na kojoj je piše „predsednik Republike Aleksandar Vučić, junačkim precima, ponosni potomci”, a na drugom francuska zastava sa natpisom „predsednik Republike Francuske”. Spomen-kosturnica branilaca Beograda 1914-1918 jedno je od najznačajnijih spomen-obeležja iz vremena Prvog svetskog rata u Beogradu. Za vreme tog rata, Beograd je bio prva bombardovana prestonica, najviše rušen i branjen grad u Evropi, a u kripti


RTCG - Radio Televizija Crne Gore - Nacionalni javni servis :: Svijet :: Indija zabranila 59 aplikacija povezanih sa Kinom\nBeta [ Objavila: M.L.B. ]\nZBOG BEZBJEDNOSTI 29. 06. 2020. 23:25 >> 23:25 0\nIndija je danas zabranila 59 aplikacija povezanih sa Kinom, rekavši da njihove aktivnosti ugrožavaju suverenitet, odbranu i bezbjednost zemlje.\nOdluka Indije dolazi nakon što su njene trupe učestvovale u sukobima sa kineskom vojskom na Himalajima koji su počeli prošlog mjeseca i u kojima je 20 indijskih vojnika poginulo u sukobu 15. juna.\nVlada Indije je objavila da je zabranila aplikacije među kojima su "TikTok", "UC browser", "WeChat" i "Bigo Live", kao i platforme za elektronsku trgovinu "Club Factory" i "Shein" koje se koriste preko mobilnih i drugih uređaja koji mogu da se povežu na internet.\nU saopštenju je Vlada izrazila zabrinutost zbog sigurnosti podataka i čuvanja privatnosti oko 1,3 milijarde Indijaca i navela da se time može ugroziti suverenitet i bezbjednost zemlje.\n"Ministarstvo informacionih tehnologija primilo je mnoge pritužbe iz različitih izvora, uključujući nekoliko izvještaja o zlopotrebi nekih mobilnih aplikacija dostupnih za "Android" i "iOS" platforme za krađu i neovlašćeno prenošenje podataka korisnika na servere sa lokacijama van Indije", navodi se u saopštenju.\nNa kraju saopštenja se kaže da je ovo "pitanje veoma duboke i neposredne zabrinutosti koja zahtjeva hitne mjere".\nGromovi u Indiji ubili 147 ljudi za deset dana\nIndija treća u svijetu po broju zaraženih\nU Indiji više od 22 hiljade pozitivnih


NOVINE U CRNOGORSKOM ZDRAVSTVU: Elektronski eksperiment sa pacijentima – Monitor\n,,Izabrani doktor prvi specijalistički pregled na tercijalnom nivou zakazuje ne znajući kod kojeg ljekara pacijent ide. Na taj način postižemo da svi ljekari u KCCG budu podjednako opterećeni brojem pacijenata”, objasnila je na konferenciji za novinare direktorica Direktorata za kontrolu kvaliteta zdravstvene zaštite i unaprjeđenje ljudskih resursa u zdravstvu Vesna Miranović.\n,,Program za centralno zakazivanje uskraćuje pravo pacijentu da izabere doktora specijalistu medicine, odnosno stomatologije, u skladu sa kadrovskim mogućnostima ustanove, koje mu je garantovano Zakonom o pravima pacijenata. Dakle, iako im je Zakon dao to pravo, pacijenti neće biti u mogućnosti da direktno biraju svog ljekara specijalistu određene oblasti, jer ih program za zakazivanje vodi ka prvom slobodnom specijalisti, a ne ka onom kojeg je pacijent izabrao”, kazala je na konferenciji za novinare poslanica Demokratske Crne Gore Valentina Minić.\nOsim toga što je to ,,apsolutno neprihvatljivo i potpuno nezakonito”, ona tvrdi da je krajnje maliciozna namjera Ministarstva zdravlja da takvim eksperimentom stvori opasan razdor između ljekara, sa jedne, i korisnika zdravstvene zaštite, sa druge strane.\n,,I umjesto što eksperimentiše sa građankama i građanima Crne Gore, trebalo bi da ministar zdravlja učini nešto konkretno da se pomjerimo sa posljednjeg, odnosno pretposljednjeg mjesta na koje nas stavlja Evropski potrošački zdravstveni indeks”, kazala je Minić.\n,,Proces kvalitetnog zakazivanja pregleda na drugom nivou zahtijeva ispunjenje nekoliko vrlo bitnih pretpostavki. Prije svega to je dugoročno planiranje (bar dva do tri mjeseca) dostupnosti svih ljekara i njihovo radno vrijeme u ambulanti. Dalje, mora se poštovati pravo pacijenta na njegov izbor konkretnog ljekara a ne samo no-name osobe u nekoj od specijalističkih ambulanti. Takođe, potrebno je poštovati i pravo ljekara da upravlja ‘svojim’ vremenom, odnosno da ima određeni period kada će pregledati pacijente kojima zakazuje kontrolne preglede”, kaže on.\n,,Ipak, elektronsko zakazivanje, samo po sebi, ukoliko dolazi kao dio zaokruženog procesa reformi, može da donese značajne prednosti. Uvodeći ga na ovaj način, ‘direktivom’, ono može biti samo kontraproduktivno i na kratak rok zadovoljiti apetite naredbodavaca. No za ovu prvu varijantu neophodni su veliko znanje, organizacione sposobnosti donosilaca odluka, mudro upravljanje i rukovođenje najznačajnijim sistemom u državi i iskrena posvećenost svim tim aktivnostima”, objašnjava naš sagovornik.\n,,Reforma zdravstvenog sistema se morala provesti do kraja na svim nivoima i tek je u tim uslovima bilo šanse da on bude kvalitetniji, a ne da bude na posljednjem mjestu u Evropi”.\n,,Ovakvo elektronsko zakazivanje pregleda je promašaj, jer je pacijentu ne samo oduzeto pravo izbora ljekara što mu garantuje zakon, nego će sada izabrani ljekar biti dodatno opterećen, a da ne govorimo o tome kako će ovo prihvatiti pacijenti koji su se godinama liječili kod istog specijaliste i u njega stekli veliko povjerenje”, kaže Đurišić.\n– Samo neki od prioriteta Master plana razvoja zdravstva Crne Gore su uvođenje elektronskog zakazivanja pregleda pacijenata i to zajedno sa e-receptom, e-upućivanjem, e-smjernicama propisivanja, e-kliničkim smjernicama, e-listama lijekova, e-prijavama. Informatizacija zdravstvenog sistema je korisna i neophodna, čemu mi, nažalost, još težimo dok je to uveliko realnost čak i u zemljama okruženja. Međutim, selektivno ostvarivanje prioriteta neće nas dovesti do željenih rezultata. Tako, uvođenje elektronskog zakazivanja bez elektronskih smjernica, elektronskih kliničkih smjernica, bez elektronskih kartona, bez obezbjeđivanja jednakih uslova i standarda za kvalitetan rad na nivou svih zdravstvenih ustanova stavlja naše pacijenate u neravnopravan ili diskriminatoran položaj.


RTCG - Radio Televizija Crne Gore - Nacionalni javni servis :: Politika :: Radnička ne ide na sastanak sa Brajovićem\nDANAS U PARLAMENTU 01. 06. 2020. 11:46 >> 11:45 5\nRadnička partija (RP) neće prisustvovati sastanku koji je predsjednik Skupštine Ivan Brajović zakazao sa predsjednicima parlamentarnih stranaka, jer je prije toga neophodno da se sastane opozicija i nastupi sa zajedničkom stavom, kazali su iz RP.\nPredsjednik RP Maksim Vučinić naveo je da su u saznanju da ni ostale stranke neće prisustvovati sastanku.\nOn je kazao da je RP više puta pozivala sve opozicione subjekte na jedinstvo.\n"Inicirali smo da se sastanemo, a potom je to uradila jedino Socijalistička narodna partija (SNP) i mi smo je podržali, ali nije uslijedio sastanak", rekao je Vučinić na konferenciji za novinare u Nikšiću.\nOn je naveo da se u RP nadaju da će, kako se bliži vrijeme izbora, partije uvidjeti značaj zajedničkog djelovanja i početi sa sastancima.\nVučinić je čestitao budvanskoj vlasti na jedinstvu i odlučnosti da sačuvaju „trenutno jednu od rijetkih slobodnih crnogorskih opština“ i ukazao na to da je logičan nastavak te borbe jedinstveno djelovanje crnogorske opozicije.\n„Opet pozivam da u duhu narodnog jedinstva opozicija konačno primjeni formulu, koju nije nikad do sada, bezuslovno zajedničko djelovanje u borbi protiv režima. Decenije iskustva su na strani većine opozicionih političara i krajnje je vrijeme da to stečeno znanje upotrebe za dobro naroda i Crne Gore, jer crnogorska mladost više ne može da čeka“, ocijenio je Vučinić.


Partizan i Zvezda - Rutinski i ubedljivo! - Sportske.net\nPartizan i Zvezda - Rutinski i ubedljivo!\nCrno i crveno-beli večeras upisali nove pobede u Superligi i dodatno se izdvojili na čelu tabele.\nOno kad ti je Partizan zauvek u srcu i duši...Slučaj 'Anđus' - Čović nije došao na saslušanje''Delije'', Zvezda vam sprema specijalno iznenađenje!Nikola Jokić oborio Bobijev rekord!Radonjić: "70. meč, a ima ih još dosta"\nKošarkaši Partizana večeras su pred svojim navijačima u ''Pioniru'' ubedljivo savladali ekipu FMP-a rezultatom 81-67, dok je Crvena zvezda Telekom u isto vreme bila bolja od domaćeg Tamiša sa 74-52.\nUtakmici između Partizana i FMP-a večeras je prisustvovalo tek oko 1.000 gledalaca, a Partizan je već u prvoj četvrtini uspeo da stigne do značajnije prednosti (23-14), da bi FMP u drugih deset minuta prepolovio to vođstvo crno-belih i na poluvreme se otišlo rezultatom 42-38.\nIpak, predvođeni Murićem i Milutinovim, crno-beli su u trećoj deonici ponovo stekli ubedljivije vođstvo i u finišu su rutinski priveli posao kraju.\nEdo Murić je meč završio sa 17 poena i 8 skokova, a Milutinov je upisao 15 poena i uhvatio 11 lopti.\nKod gostiju se istakao Filip Čović sa 17 poena, a Šturanović je upisao 11.\nCrvena zvezda je za to vreme lako izašla na kraj sa ekipom Tamiša i upisala i deseti uzastopni trijumf u Superligi. Domaći tim je samo tokom prvih deset minuta uspeo da parira favoritu, taj period igre je završen rezultatom 15-13 u korist crveno-belih, ali kako je meč dalje odmicao, prednost crveno-belih je bivala sve veća.\nLuka Mitrović sa 16 i Nikola Kalinić sa 14 poena predvodili su Zvezdu, a u ekipi Tamiša nešto bolji od ostalih bio je Milošević sa 11 poena.\nPodsetimo, Metalac je ranije večeras ubedljivo savladao Mega Leks sa 89-70, a Konstantin je na putu da ubedljivo savlada Vojvodinu u Nišu.


BalkanMagazin :: SEDAM GODINA KASNIJE\npetak, 05. oktobar 2007 00:00\n"I dalje smo na putu ka Evropskoj Uniji, pod zastavom samostalne države Srbije, zabrinuti za budući status Kosova", pišu Novosti, svodeći bilans tačno "sedam godina posle 5. oktobra i kraja režima Slobodana Miloševića". Pod (dvosmislenim) naslovom "DOS nestao u demokratiji" list piše da su predstavnici demokratskog bloka "zadržali mesta u Vladi Srbije, ali i funkciju predsednika Republike" kao i da je "Srbija, čini se, najviše dobila u ekonomskom pogledu: za poslednjih sedam godina u Srbiju je ušlo gotovo 11 milijardi dolara direktnih stranih investicija". Novosti podsećaju da je 2000. godine inflacija bila 111,9 posto a da će ove godine biti oko 8,5 procenata.<?xml:namespace prefix = o ns = "urn:schemas-microsoft-com:office:office" /??>\nNiko ne slavi\nGlas javnosti o istoj temi, pod naslovom "Najbrojniji gubitnici" piše:"Koferi puni nada ispadali su usput ovih sedam godina i danas gradjani 5. oktobar ne slave a to ne čine ni glavni akteri revolucije". List donosi razgovor sa Ljubisavom Djordjevićem, poznatim kao Džo bagerista, junakom dogadjaja od pre sedam godina, koga 5. oktobar podseća na neostvarene želje a danas je "ljut na lažljivu vladu i petparački narod".\nPravda na naslovnoj strani prenosi izjavu sekretara radikalne stranke pod naslovom: "Vučić – Peti oktobar je simbol haosa i pljačke". Na unutrašnjim stranama isti sagovornik tvrdi da je "to bio dogadjaj izazvan spolja" dok u poslednjih sedam godina "imali smo dominaciju pljačke, korupcije, kriminala svake vrste".\nPoziv na predaju ili...\nTri dnevnika na naslovnim stranama donose (još jedan) poziv Ljiljane Zelen-Karadžić svome suprugu Radovanu da se preda. Danas, pod naslovom "Porodica prolazi kroz pakao" prenosi intervju iz Slobodne Bosne u kojem supruga Radovana Karadića priča da "ona, deca i unuci očekuju da se preda".\nPres istu temu najavljuje naslovom "Moj Radovane, (ne) predaj se" i objašnjava kako je "supruga Radovana Karadžića dala intervju u kome faktički poziva svoga supruga da se preda, da bi potom tvrdila da joj to nije bila namera".\nPod naslovom "Radovane, predaj se" Pravda citira: "Agenti CIA nagovorili su me da pozovm supruga da se preda".\nU Vladi Srbije, izgleda, nikada nije dosadno tako da četiri lista na naslovnim stranama pišu o ministarskim razmiricama i problemima.\nGlavni je (opet) Velimir Ilić, ministar za infrastrukturu pa Kurir pod naslovom "Puk`o Velja!" izveštava da je Ilić, posle svadje sa Djelićem, napustio sednicu Vlade pošto nije potvrdjena izmena koncesije za autoput Horgoš-Požega. Pres "otkriva da je Ilić dva meseca od svih krio podatak da još jedna firma treba da udje u koncesiju za autoput!". Pod naslovom "Novi propusti u vezi sa koncesijom: Već probijeni rokovi iz ugovora Horgoš-Požega", Blic piše da rok za završetak druge faze ističe za dva dana "a javnosti još nije poznato šta je uradjeno..."\n"Ucena DS: Ili podrži Tadića, ili pada Vlada", piše Pravda kako su na jučerašnjoj sednici Vlade "Tadićevi ministri poslali jasnu poruku premijeru: dosta je bilo sa ucenama, demokrate više neće pristati ni na jedan ustupak DSS-u".\nNijedan od listova koji donose ovakve informacije iz Vlade, ne navodi druge izvore, osim "anonimnih sagovornika" i "naših saznanja".\nHapšenje i izbori\nČetiri dnevnika nastavljaju na naslovnim stranama priču o hapšenju bivših direktora "Geneksa".\nPolitika uglavnom proširuje saopštenje policije od prethodnog dana a novo je što objavljuje ime Bože Vukovića, vlasnika firme "Neimar V", članice konzorcijuma koji je kupio sporni plac od "Geneksa" i nagoveštava da "iza ove firme zapravo stoji jedan bivši gradski funkcioner".\nBlic tvrdi da "Neimar V" važi za firmu koja je u nekoliko poslednjih godina dobila većinu atraktivnih lokacija u Beogradu". Blic citira Dordjija Nicovića, čija je firma takodje u konzorcijumu kupaca parcele, koji kaže da je ušao u posao tako što je pozvan iz "Geneksa" odakle mu je rečeno da je sklopljen dogovor sa firmom "Neimar V" ali ona sama ne može da finansira čitav projekat. List ukazuje kako je "interesantno da se sedište firme "Neimar V" nalazi na istoj adresi u Beogadu gde je i advokatska kancelarija Siniše Nikolića, bivšeg direktora Direkcije za gradsko gradjevinsko zemljište". Blic podseća da je uhapšeni direktor "Geneksa" još pre dve godine izjavio kako je Direkcija tada predložila investitore za spornu parcelu. Nikolić u izjavi za Blic kaže da se špekulisalo kako je suvlasnik ove firme "zato što se nalazimo na istoj adresi ali ja nemam nikakve veze sa "Neimarom V".\nIsti list ukazuje da su pripreme za hapšenje, obavljeno prekjuče, počele u policiji još pre osam meseci, odmah posle parlamentarnih izbora na kojima je SPO -stranka koja je najviše vezivana za poslovanje "Geneksa" – doživela neuspeh što je označilo kraj njenog učestvovanja u Vladi. Tim po vodom citira se i Danica Drašković, supruga lidera SPO koja je izjavila da iza hapšenja Vladimira Gajića (jednog od bivših direktora "Geneksa") stoji vlasnik kompanije "Delta" Miroslav Mišković "da bi se dokopao imovine "Geneksa" po najnižoj mogućoj ceni".\nGlas javnosti prenosi malo izmenjenu ovu izjavu kao glavni naslov "Mišković uhapsio Savićevića" i otkriva da su dvojica od uhapšenih direktora –Savićević i Gajić - članovi Krunskog saveta Aleksandra Karadjordjevića. Uz to list navodi tvrdnje akcionara da "nisu uhapšeni svi koji su umešani u malverzacije".\nNovosti pišu da su se oglasili i sindikati kragujevačke "Zastave" koji traže da se Savićević smeni sa mesta predsednika Upravog odbora.\nPod naslovom "Zalet cena" Novosti tvrde da Srbiju očekuje talas novih poskupljenja. Prvo su kandidovana povečanja cena nafte, gasa i struje a zatim se očekuje da poskupe prehrambeni proizvodi. List donosi i zanimljivu tabelu o promeni cena nekih namirnica od avgusta do oktobra ove godine.\nBlic objavljuje, "Cene rastu, kurs stabilan" i objašnjava da privrednici poskupljenja proizvoda pravdaju rastom troškova proizvodnje i pritiskom da se povećavaju plate.\nDanas razmatra da li će potresi na svetskom tržištu ugroziti privredni rast Srbije i najavljuje da će biti "Krediti skupi i na kašičicu".\nMolba i motka\nPolitika objavljuje opširan intervju sa Nenadom Čankom povodom njegove inicijative da se na ulici "obračuna sa neonacističkom gamadi" u Novom Sadu. U uobučajeno žustrom tonu Čanak optužuje DSS čak i za "formiranje eskadrona smrti" a na upozorenje novinara da to može biti izjava zbog koje DSS može da podnese tužbu, sledi odgovor, "Molim da me se tuži" što je stavljeno i u naslov teksta.\nGlas javnosti analizira istu temu pod naslovom "Motkama u lov na što više glasova". List citira analitičara koji kaže:"Čanak ima samo oko 4-5 odsto podrške u Vojvodini pa stvara novu priliku da stane na stranu većine koja se zgražava nacizmom, poveže to sa Koštunicom i DSS-om i pridobije deo njihovih pristalica".\nOstavka i licemerje\nDanas nastavlja priču o emisiji RTS-a "48 sati svadba" i donosi na naslovnoj strani izveštaj o pismu Odbora za ravnopravnost polova Skupštine Srbije u kome se zahteva ostavka ili smenjivanje direktora RTS zbog "otvorenog promovisanja nasilja nad ženama" u spornoj epizodi ovog serijala. List citira članice ovog odbora i predstavnice nevladinih organizacija koje sve osudjuju emitovanje emisije i traže kažnjavanje direktora. Jedna sagovornica citira intervju direktora RTS iz 1999. godine gde je rekao "da su žene šarplaninci u bundama sa ogrlicama, koje treba da laju samo kada im neko pridje".\nPolitika na naslovnoj strani, neuobičajeno za ovaj list, objavljuje čitav esej o ovoj temi pod naslovom "48 sati licemerja" u kome piše da je devojka koja je od verenika dobijala šamare (što su budući mladencu ispričali u spornoj emisiji), ipak stala pred matičara a njen sada već zakoniti suprug svečano je, pred kamerama, obećao da više nikada neće da je bije, pa su onda otputovali na bračno putovanje o trošku medijske kuće "Emotion" koja proizvodi serijal "48 sati svadba". Da li je to hepiend, pita se autorka i objašnjava da nije već da se samo otkrilo licemerje političke elite ali i novinara pošto i medju onima koji traže ostavku direktora RTS ima istih kao što je on kada je reč o odnosu prema ženama.\nU akciji policije uhapšeni su pljačkaši kazina u Beogradu, piše Politika i objavljuje fotografije pljačke sa likovima razbojnika koje je zabeležila kamera obezbedjenja. To je policiji omogućilo da brzo pohvata pljačkaše zajedno sa njihovim plenom od oko 2.000 evra. Jezivo izgledaju jednostavne fotografije sa uperenim pištoljima u blagajnika, da bi se otelo nekoliko novčanica.\n"Reketaši iz Žandarmerije" naslov je pod kojim se u Presu analizira hapšenje dvojice žandarma iz Leskovca i Vranja koji su ucenjivali lokalnog biznismena tražeći 100.000 evra uz pretnju da će mu stradati prodica i imovina.


TREBINJE - Ovo su novi direktori gradskih ustanova i preduzeća | Trebinje Live\nTREBINJE - Ovo su novi direktori gradskih ustanova i preduzeća\nDirektor Centra za informisanje i obrazovanje Milan Grubač i Trebinjesporta Miodrag Mrdić podnijeli su danas ostavke na svoje funkcije, a na njihova mjesta imenovani su Manojlo Ćuk, odnosno Milan Janković.\nUmjesto Jankovića, koji je odbornik Ujedinjene Srpske u lokalnom parlamentu, u skupštinskim klupama u narednom periodu će sjedati Mijat Šarović.\nDomom zdravlja će u narednom periodu usmjesto Ljiljane Radoičić upravljati dr Branka Drašković, kojoj je dat period od 90 dana da prikaže prve pozitivne rezultate u ovoj ustanovi, čiji je dug veći od 7,5 miliona KM.\nAleksandar Vukanović biće imenovan za novog direktora vrtića "Naša radost", umjesto dosadašnjeg Mirjane Vujović.\nNovi direktor Javnog preduzeća "Vodovod", kako smo ranije najavili, biće Spasoje Radović.


Hodžaj: Paralelne strukture u privatnim kućama\nSve dok Beograd ne ukine „sve vladine paralelne institucije”, neće biti odgovarajućeg procesa normalizacije između Kosova i Srbije, izneo je pre nekoliko dana u intervjuu za austrijsku agenciju APA kosovski ministar spoljnih poslova Enver Hodžaj… »\nB92: "Jeremićeva kandidatura? Kosovo nema brige s tim u vezi"\nKupači na Adi Ciganliji ne daju letu još da ode!\nKraj sezone na Adi Ciganliji, ali najuporniji ne odustaju. Kupači i šetači i dalje prisutni, ali u manjem broju. Uprkos tome što je sezona kupanja na Adi Ciganliji završena 11. septembra i većina Beograđana odložila svoje kupaće kostime za… »\nBlic: Beograđani ne haju za kraj sezone: Đubre u rukavcu, a na Adi - kupači!\nIstaknuti egzorcista preminuo u Rimu\nVelečasni Gabrijele Amort, istaknuti rimokatolički egzorcista, preminuo je nakon duge bolesti, saopštio je jedan italijanski dom za brigu o starima. Fondacija Santa Lucije u Rimu, objavila je danas da je 91-godišnji sveštenik umro dan ranije u… »\nKurir: Isterivač đavola: Istaknuti sveštenik-egzorcista umro u RimuVesti online: Umro sveštenik koji je isterivao đavolejoš 2 povezane


Ministar prosvete Mladen Šarčević posetio školu u Sivcu\nOrgani Mesne Zajednice\nVi ste ovde: Početak Raspisani izbori za Savet MZ Sivac\nčetvrtak, 25 maj 2017 09:35\nMinistar prosvete, nauke i tehnološkog razvoja Mladen Šarčević posetio je danas sa svojim saradnicima sivačku Osnovnu školu „20. oktobar“ gde je sa direktorom škole Ferencom Lendakom i opštinskim rukovodstvom na čelu sa predsednikom opštine Pericom Videkanjićem, razgovarao o situaciji i potrebama ove vaspitno obrazovne ustanove. Ministar Šarčević je tom prilikom upoznao domaćine sa aktivnostima i merama koje preduzima resorno ministarstvo u cilju obezbeđivanja boljih uslova za rad škola, kao i sa predstojećom reformom obrazovanja.\nPerica Videkanjić, predsednik opštine Kula upoznao je ministra sa ulaganjima lokalne samouprave u obrazovanje. Tom prilikom je ukazao na veoma dobru saradnju sa prosvetnim radnicima, kako u MZ Sivac, tako i u celoj opštini.\nSaradnja lokalnih vlasti i škole ”20. oktobar” u Sivcu jedan je od boljih primera saradnje koji smo do sada videli, a posetili smo više od 60 gradova i opština, rekao je posle sastanka ministar Šarčević.\n”Ustanove koje smo danas posetili visoko su ocenjene prilikom spoljašnjeg vrednovanja i spremne su za reformu koja sledi. Ustanovama koje ostvare visoke standarde rada i kvaliteta zakon će omogućiti mnogo širu autonomiju”, poručio je ministar.\nNakon posete školi ministar je obišao i predškolsku ustanovu Bambi vrtić „Čuvari osmeha“ gde ga je rukovodstvo Bambija na čelu sa direktoricom Vesnom Jovović upoznalo sa radom ove predškolske ustanove, sa brojem mališana i uslovima u kojima ustanova radi. Delegacija ministarstva u kojoj su još bili i Aleksandar Pajić, pomoćnik za srednje obrazovanje i vaspitanje i obrazovanje odraslih i Marko Popadić, šef kabineta, obišla je ovaj objekat, a na kraju posete mališani su ministru uručili poklone kao i napisane želje koje bi želeli da im minstar ostvari. Ministar je zahvaljujući se na poklonima obećao da će se truditi da ispuni njihove želje i uručio im poklone koje je ministarstvo spremilo za njih.\nVetrovito: 11.27 km/h\nMesna zajednica Sivac\nMaršala Tita 197


Potpisani ugovori sa neformalnim grupama mladih iz Gradiške za realizaciju tri projekta\nDana, 01.06.2020. godine u prostorijama Gradske uprave grada Gradiška potpisani su ugovori sa neformalnim grupama mladih iz Gradiške za realizaciju 3 projekta, čija je planirana realizacija do 15.9.2020. godine.\nNakon desetak dana intenzivnih radova završen je veliki mural na Osnovnoj školi ''Danilo Borković'' posvećen tragično nastradalom košarkašu Kobiju Brajantu.\nGradiščanin upisan u istoriju bh. fudbala\nOpozicija u Gradišci: Imaćemo kandidata za gradonačelnika kroz 20 dana


Urađen projekat Centra za smeštaj i dnevni boravak dece i omladine ometene u razvoju - Beogradski Portal\nUrađen projekat Centra za smeštaj i dnevni boravak dece i omladine ometene u razvoju\nUrbanistički zavod Beograda je izradio urbanistički projekat za potrebe izgradnje objekta Centra za smeštaj i dnevni boravak dece i omladine ometene u razvoju u Zemunu.\nProjekat je pokrenula Gradska opština Zemun u saradnji sa Sekretarijatom za socijalnu zaštitu, na osnovu potreba dece i omladine sa smetnjama u razvoju, i njihovih roditelja za centralizovano okupljanje i socijalno zbrinjavanje.\nBudući Centar gradiće se na uglu ulica Prizrenske i Zadužbinske, površine nešto veće od dve hiljade kvadrata, kapaciteta za 90 korisnika i biće opremljen po najvišim standardima.\nU prizemlju objekta predviđene su prostorije dnevnog boravka, kao i ulazni hol sa vetrobranskim delom gde se nalazi vertikalna komunikacija u vidu stepeništa i lifta koji su kao i sve funkcionalne jedinice u objektu prilagođene osobama sa posebnim potrebama i invaliditetom, sala za rekreaciju sa svlačionicom i sanitarnim blokom, ostale radne sobe, hodnici, trpezarija, distributivna kuhinja, tehničke prostorije, ambulanta i radionica za hortikulturu.\nNa prvom spratu objekta takođe se nalaze prostorije dnevnog boravka sa sanitarnim blokovima, kancelarije za zaposlene, kongresna sala, horizontalna komunikacija, garderoba, i ostale radne sobe i radionice.\nZemun ima dugu tradiciju brige o deci, koja počinje sa Školom za učenike oštećenog vida koja nosi ime svog osnivača Veljka Ramadanovića, i u to vreme (1919. godina) jednog od retkih pedagoga koji su znali da rade sa slepima i gluvonemima. Uz ovu školu, u Zemunu se osniva i Škola za decu oštećenog sluha i govora ”Radivoj Popović”, koja traje skoro sedam decenija. Praktično u istom delu Zemuna nalaze se i škole ”Sava Jovanović Sirogojno”, koju pohađaju deca sa posebnim potrebama, kao i škola ”Branko Pešić” u kojoj se vaspitavaju i obrazuju deca koja sticajem životnih okolnosti nisu stigla na vreme da pođu u školu. U istoj ulici, Ulici cara Dušana nalazi se i Zadužbina kraljice Marije Karađorđević, Dečiji dom koji je podignut 1919. godine. Po osnivanju ovo je bio jedini dom za Sremsku siročad, a danas je ovo mesto za edukaciju najboljih učenika, to jest Regionalni Centar za talente.\nTradicija se sada nastavlja izgradnjom novog Centra za smeštaj i dnevni boravak dece i omladine ometene u razvoju.


SUPER LIGA Minimalan poraz Radnika u Nišu - InfoVranjske\nSUPER LIGA Minimalan poraz Radnika u Nišu\nFudbaleri surduličkog Radnika poraženi su u nedelju uveče od Radničkog u Nišu sa 1:0.\nPosle solo akcije, Marko Mrkić je u 74. minutu savladao Ognjena Čančarevića i doneo pobedu svom timu.\nRadnik je igrao sa igračem manje od 65. minuta, kada je sudija Novak Simović iz Lovćenca iz igre udaljio Gojkovića.\nU narednom jedanestom kolu, koje je na programu 1. oktobra, Radnik na svom terenu dočekuje kruševački Napredak.\nPosle deset odigranih kola, Radnik se sa devet bodova nalazi se na jedanestom mestu tabele, a na prvoj poziciji je Crvena zvezda sa 25 bodova.


Najnovija analiza: Morska voda sanitarno ispravna za kupanje - Vijesti.me\nOBUHVAĆENO 100 KUPALIŠTA\nProgramom za 2017. godinu previđen je monitoring kvaliteta morske vode na ukupno 100 lokacija duž crnogorskog primorja Edit\nmore, plaža, morska voda (Foto: Vuk Lajović)\nVuk Lajović 20. septembar 2017, 07:39 ažurirano 3. februar 2019, 12:40\nMorska voda na crnogorskim kupalištima je odličnog kvaliteta, sanitarno je ispravna i bezbjedna za kupanje i rekreaciju, pokazala je najnovija analiza morske vode koju je Javno predzeće za upravljanje morskim dobrom u saradnji sa Institutom za biologiju mora sprovelo na 100 kupališta od Ulcinja do Herceg Novog.\n“Rezultati analize kvaliteta morske vode pokazali su da je na 81 kupalištu kvalitet morske vode bio klase K1, dok je na 19 kupališta bio klase K2. Analiza je pokazala da je u opštini Ulcinj, od ukupno 16 kupališta, voda bila kvaliteta klase K1 na njih 12, dok je na četiri kupališta voda bila kvaliteta K2. U opštini Bar, od ukupno 12 kupališta na kojima se vršilo uzorkovanje, na njih osam voda bila kvaliteta klase K1, dok je na četiri kupališta voda bila klase K2. U opštini Budva, od ukupno 27 kupališta , na njih 26 kvalitet morske vode je bio klase K1, dok je na jednom kupalištu voda bila klase K2. Analizom je potvrđeno da je na svim kupalištima u opštini Tivat, kojih je ukupno devet, voda bila odličnog K1 kvaliteta. Od ukupno 15 kupališta na kojima se vršilo uzorkovanje u opštini Kotor, na njih 12 voda je bila klase K1, dok je na tri kupališta voda bila klase K2. U opštini Herceg Novi, od ukupno 21 kupališta, na njih 14 voda je bila klase K1, dok je na sedam kupališta voda bila klase K2", saopšteno iz Morskog dobra.